Aleksandra Mladenović – Biografija 2020, Visina, Težina\nMlada „Grand“ zvezda, rođena je u Žitorađi (odakle potiče i Svetlana Ceca Ražnatović, najveća balkanska folk diva), 2. juna 1994. godine, gde je završila osnovno obrazovanje, a zatim je 2009. godine upisala srednju Poljoprivrednu školu, koju je i završila kao vrlo-dobar učenik.\nPopularna Aleksandra je pevanjem počela da se bavi sa samo 11 godina, te je vikendom obično nastupala sa ocem i bratom po raznim klubovima ili na privatnim proslavama, a svakoga radnog dana vredno je učila u školskoj klupi.\nMuzička karijera Aleksandre Mladenović\nPonovo se za isto takmičenje, mlada pevačica prijavila 2012. godine, kada je bila manje zapažena ali je uspela da ostvari poznanstvo i prijateljstvo sa Svetlanom Ražnatović, kod koje je vrlo često boravila kada je dolazila na snimanje nastupa u Beograd.\nU sezoni 2915/2016. godine, mlada Aleksandra se ponovo prijavila za „Zvezde Granda“, kada je pak uspela da se plasira u superfinale (i bila je najbolje pozicionirana među svim ostalim ženskim izvođačima), ali ne da odnese pobedu (u toj sezoni je pobedu odneo mladi bosanski pevač Ibro Bublin).\nTokom čitavog takmičenja, Aleksandra je isticala da joj je veliku pomoć i podršku pružila upravo Ceca Ražnatović, te da ju je i primila u svoju kuću za vreme takmičenja, i delila joj savete kako da najbolje odabere i otpeva pesme kojima će se predstaviti publici i žiriju.\nOd početka pomenute sezone „Zvezda Granda“, Aleksandra je stekla velike simpatije pop zvezde Marije Šerifović, dok pak druga članica žirija, Jelena Karleuša nije bila tako blagonaklona prema Aleksandri, te joj je za jedno izvođenje čak i rekla da se „pretvara u kafansku pevačicu“, a što je i izazvalo opšte polemike u studiju, jer su najveće zvezde domaće estrade, svoje karijere i započele upravo pevajući u kafani.\nNakon završenog superfinala u Sarajevu, 2016. godine je Aleksandra Mladenović snimila svoju prvu pesmu „Moj si, nek’ si najgori“, a zatim 2017. godine i svoj veliki hit „Ljubav ili ludilo“, koji je propraćen i video spotom.\nIste 2017. godine, mlada pevačica je izbacila i numeru „Čekaj, čekaj“ (u saradnji sa kolegom MC Stojanom), a njena najnovija pesma koju je izdala januara 2018. godine, i koja danas ima veliki broj pregleda na kanalu „YoUTube“, je numera „Nema ljubavi da nije bolela“.\nAleksandra ne skriva da joj je najveći muzički uzor upravo Svetlana Ceca Ražnatović, ali i da joj veoma imponuju pohvale i podrška pobednice „Evrovizije“, Marije Šerifović, sa kojom je ostala prijateljica i posle završenog takmičenja „Zvezde Granda“.\nPrivatni život Aleksandre Mladenović\nOsim što je plenila svojim raskošnim talentom, mlada Aleksandra je osstavila utisak i svojim vrlo atraktivnim izgledom i nastupima, te je bila primećena i od strane brojnih muških kolega.\ngodine, ona je uplovila u emotivnu vezu sa Urošem Živkovićem, koji je takođe bio jedan od takmičara u „Zvezdama Granda“, ali je njihova romansa doživela krah nakon samo nekoliko meseci.\nU međuvremenu su prelepu plavušu povezivali sa sinovima folk zvezde Lepe Brene, Stefanom i sa Viktorom Živojinovićem, a bila je od strane medija označena kao glavni krivac za raskid veze Harisa Berkovića i Rade Manojlović.\nZa vreme takmičenja u „Zvezdama Granda“, Aleksandrina najbolja prijateljica je bila Aleksandra Prijović, ali se ubrzo nakon završetka ovog šou programa, njihovo druženje i završilo, jer je popularna Prija smatrala da joj Aleksandra sabotira karijeru sa lažnim nalogom na društvenim mrežama.\nAleksandra ima tetovažu na ruci, koja je ujedno i njen životni moto – „Ono što me nije ubilo, to me ojačalo“, a ne krije i da je početkom 2017. godine ugradila silikonske implante u grudi, te kako kaže tako popravila svoje samopouzdanje.\nIako negira da je radila bilo kakve druge intervencije i estetske korekcije, mediji spekulišu da je pevačica ugradila silikone i u usne.\nIskustva koja je stekla od Cece Ražnatović, mlada pevačica i danas primenjuje u svom pevanju, a savet koji joj je dala ova velika zvezda jeste da uvek treba da bude prirodna i prizemna, te da pak sebi ne dozvoli da je popularnost i slava promene.\nAleksandra Mladenović je vrlo komunikativna i druželjubiva kao osoba, te je u toku takmičenja stekla veliki broj prijatelja, a kaže i da je previše znatiželjna ali i brzopleta u nekim svojim delima i izjavama, pa se zbog toga često i pokaje.\nKao svoje velike idole, pored Cece, mlada pevačica izdvaja i Anu Bekutu i Snežanu Đurišić, a svoj trenutni emotivni status mlada pevačica vešto skriva od javnosti, jer kaže ima ambiciju da svoju karijeru gradi na kvalitetnim pesmama, a ne na ljubavnim skandalima ili pak pisanjima o romansama i najnovijim momcima, jer joj takva vrsta publiciteta niti odgovara niti prija.\nAleksandra trenutno ima zakazane brojne nastupe i gostovanja u zemlji i u dijaspori, a trenutno živi u Beogradu, jer joj zbog prirode posla i čestih putovanja, život u srpskoj prestonici najviše i odgovara, te otkriva da aktivno prikuplja numere kako bi izdala svoj prvi album.\nDatum i mesto rođenja: 2. jun 1994. godine, Žitorađa, Srbija\nPrevious Post:Nedeljko Bajić Baja – Biografija 2020, Visina, Težina, Godište\nNext Post:Neda Ukraden – Biografija 2020, Visina, Težina, Godište


Dan online - Politika: Država da spriječi napade na novinare - 2019-09-26\nPolitika HOLANDSKO MINISTARSTVO SPOLJNIH POSLOVA O PRIDRUŽIVANJU CRNE GORE EU\nStef Blok Država da spriječi napade na novinare Dalji napredak u procesu pridruživanjaÂ u velikoj mjeri će zavisiti od napretka koji Crna Gora ostvaruje uÂ reformama vezanim za vladavinu zakona, piše u dokumentu holandske vlade\nUprkos novim istragama i reformama istražnog aparata, holandska vlada nije uvjerena u dovoljne rezultate u borbi protiv korupcije i organizovanog kriminala u Crnoj Gori, piše je u izvještaju Ministarstva spoljnih poslova Holandije. To se navodi u dokumentu o proširenju EU u kontekstu izvještaja Evropske komisije o stanju u državama regiona.\nAutori dokumenta podsjećaju da je Crna Gora otvorila 32 poglavlja u procesu pridruživanja EU, od kojih su tri uslovno zatvorena.\n– Evropska komisija navodi da je ispunjenje privremenih mjerila u vezi sa vladavinom zakona iz poglavlja 23 i 24 glavni prioritet. Crna Gora će u tome ostvariti veći napredak u oblasti slobode medija, borbe protiv korupcije i trgovine ljudima. Komisija to zaista i primjećuje i ukazuje da napredak u reformi javne uprave, ali i depolitizacije državnih službi, ostaje izazov – navodi se u dokumentu holandskog ministarstva koje predvodi ministar Stef Blok.\nDalje se navodi da je Evropska komisija pozitivna po pitanju ekonomskog rasta, ali takođe primjećuje da je državni dug Crne Gore dostigao novi rekord.\n– Što se Vlade Holandije tiče, dalji napredak u procesu pridruživanja u velikoj mjeri će zavisiti od\nnapretka koji Crna Gora ostvaruje u reformama vezanim za vladavinu zakona. Sada se radi i o implementaciji, gdje je to moguće. I pored nekih novih istraga i reforme istražnog aparata, Vlada nije uvjerena u dovoljne rezultate u borbi protiv korupcije i organizovanog kriminala. Agencija za borbu protiv korupcije i dalje je selektivna i njen pristup treba da bude proaktivniji i odlučniji. Pored toga, Vlada vjeruje da Crna Gora mora učiniti više da zaštiti novinare i obezbijedi adekvatne istrage o prijetnjama i napadima – piše u dokumentu Vlade Holandije.\nKorupcija prepreka za investicije\nKako se navodi u dokumentu holandske vlade, Crna Gora nastavlja da zaslužuje punu zahvalnost iz EU zbog maksimalnog usklađivanja sa zajedničkom spoljnom i bezbjednosnom politikom i zbog konstruktivnog stava prema zbivanjima u regionu.\n– Iako se bilježi ekonomski rast, investiciona klima ostaje nedovoljno povoljna zbog korupcije, klijentelizma, favorizovanja i neadekvatne primjene pravnih propisa – ukazali su iz holandske vlade.\nCrna Gora je pregovore sa EU otvorila 2012.godine, ali do danas, nakon više od sedam godina, nije otvorila ni sva poglavlja. Pritom nijesu ispunjena privremena mjerila za poglavlja 23 i 24, koja se tiču vladavine prava.\nBrano krije odluke o radnim grupama\nPompeo u Crnoj Gori 4.oktobra\nTehnička vlada nije nam u planu\nĐukanović bio kod Donalda Trampa\nMilu novi mandat\nHoće u savez liberala\nNema davanja iz budžetske rezerve prije izbora\nAmbasadori nijesu protiv tehničke vlade\nPrvi sastanak sa dijasporom\nSudbinu mladih vezati za region\nBez otvorenih pitanja\nNeće biti separatizma\nZreli ste za članstvo\nZatražili novi mandat za Đukanovića\nIzvjestiocima upitan izbor Medenice


Deponijski gas [kogeneracija.rs]\nProizvodnja i karakteristike deponijskog gasa\nU industrijskim zemljama nastaje 300-400 kg smeća godišnje po osobi. Ovo smeće se skuplja i odlaže na bezbednim i sanitarnim deponijama, koje podrazumevaju zaštitu podzemnih voda kao i zaštitu vazduha od prljavog i opasnog deponijskog gasa.\nPomenuti deponijski gas nastaje razgradnjom organskih supstanci pod uticajem mikroorganizama u anaerobnim uslovima. U središtu deponije nastaje nadpritisak, pa deponijski gas prelazi u okolinu. Prosečan sastav deponijskog gasa je 35-60% metana, 37-50% ugljen-dioksida i u manjim količinama se mogu naći ugljen-monoksid, azot, vodonik-sulfid, fluor, hlor, aromatični ugljovodonici i drugi gasovi u tragovima.\nNa osnovu navedenog sastava deponijskog gasa, može se uočiti da je on vrlo opasan po čovekovu okolinu, kako za zdravlje živih organizama, tako i po infrastrukturne objekte u blizini deponija, jer je metan u određenim uslovima vrlo eksplozivan. Metan je više od 20 puta štetniji po klimu i ozonski omotač nego ugljendioksid, što praktično znači da 1 tona metana oštećuje ozonski omotač (efekat staklene bašte) kao 21 tona ugljen dioksida. Da bi se odstranili negativni uticaji nekontrolisanog širenja deponijskog gasa, izvodi se plansko sakupljanje i prisilno usmeravanje gasa ka mestu sagorevanja, što takođe pospešuje bržu stabilizaciju svežih delova deponije, smanjuje zagađivanje otpadnih voda, omogućava korišćenje energije na deponiji (grejanje, topla voda, struja).\nZakonska obaveza sakupljanja i spaljivanja deponijskog gasa nameće pravo rešenje: sagorevanje gasa u energetske svrhe uz stvaranje ekonomske dobiti.\nOvaj koncept podrazumeva postavljanje vertikalnih perforiranih cevi u telo deponije (bunari, trnovi, sonde) i njihovo horizontalno povezivanje. Preko jednog kompresorskog postrojenja deponijski gas se isisava, sabija, suši i usmerava ka gasnom motoru. Iz sigurnosnih razloga preporučuje se ugradnja visokotemperaturne baklje, koja preuzima viškove proizvedenog gasa.\nDeponijski gas sa prosečnim sadržajem metana od 50% ima donju toplotnu vrednost Hu=5kWh/Nm3, što ga čini dobrim gorivom za pogon gasnih motora specijalno razvijenih za ovu namenu.\nGasni motor pogoni generator za proizvodnju skupe električne energije. Preko izmenjivača toplote, dobija se toplotna energija iz vode koja hladi motor i ulje za podmazivanje, kao i iz izduvnih gasova. Kod kombinovanog korišćenja električne i toplotne energije moguće je postići visok stepen korisnog dejstva ovih uređaja ("eta" el = 40%, "eta" term = 43%). Ovo znači da se iz 1 Nm3 deponijskog gasa (Hu = 5kWh/Nm3) dobija 2 kWh električne energije i 2,15 kWh toplotne energije. Dobijena električna energija se koristi za vlastite potrebe ili se predaje u električnu mrežu. Proizvedena toplota se koristi na deponiji za proizvodnju tople vode ili u staklenicima i plastenicima za proizvodnju ranog povrća i cveća, ili u industrijskim pogonima u blizini deponije, ili za grejanje stambenih zgrada kao i kod drugih potrošača toplote.\nNovim Zakonom o energetici (vidi ovde) definišu se povlašćeni proizvođači električne i toplotne energije sa pravom na odgovarajuće subvencije i povlastice, a to su oni proizvođači koji koriste obnovljive izvore energije (biogas, deponijski gas, vetar, ...) i istovremeno proizvode električnu i toplotnu (rashladnu) energiju uz ispunjavanje uslova u pogledu energetske efikasnosti, odnosno zaštite životne sredine.\nProračun energetskog bilansa\nKao polazna vrednost za ovaj proračun služi podatak da po toni komunalnog smeća nastaje u vremenu od 20 godina prosečno 200Nm3 deponijskog gasa. Za godišnju količinu od 50.000 tona (grad od 150.000 stanovnika) i vreme punjenja deponije od 20 godina na deponiji bi nastalo 200 miliona kubnih metara deponijskog gasa. Ako bi se sistemom sakupljanja gasa i kontrolom kvaliteta na raspolaganje gasnim motorima stavilo oko 50% navedene količine gasa, to bi značilo da se za proračun energetskog bilansa može računati sa oko 100 miliona Nm3 deponijskog gasa, odn. prosečno godišnje 5 miliona Nm3 tj. 625 Nm3/h. Ova količina gasa sa Hu = 5kWh/Nm3 preko gasnih motora GE Jenbacher omogućava godišnju proizvodnju od 9 miliona kWh struje i 12 miliona kWh toplote. Proizvedena količina struje pokriva potrebe 2.500 porodičnih kuća. Sa ovom proizvodnjom električne energije, štedi se u jednoj elektrani na lignit oko 18.000 tona lignita. Na ovaj način se 300 Nm3/h metana sadržanog u deponijskom gasu (odn. 300 x 0.718 = 215kg/h) ne predaje u atmosferu, što je važan ekološki aspekt primene gasnih motora u očuvanju ozonskog omotača (Mehanizam čistog razvoja Kjoto protokola, CDM: jedna tona metana ima negativno dejstvo na ozonski omotač i klimu kao 21 tona ugljen-dioksida).\nNa osnovu jednog ovakvog elektro i toplotnog bilansa i potrebnih ulaganja, može se izvesti ekonomska računica koja pokazuje da se ulaganja brzo nadoknađuju, pa dalji rad postrojenja ostvaruje dobit. Dakle, dolazimo do pravog cilja svakog ekološkog uređaja, a to je da sam sebe izdržava, tj. sa boljim i kvalitetnijim vođenjem tehnološkog procesa dobijamo više energije kojom pokrivamo investiciju i potrebe održavanja.\nPrimer dobro održavane deponije možete videti na sledećoj slici:\n1. Deponija, 2. Gasne sonde (trnovi), 3. Cev za skupljanje ocedne vode, 4. Gasni kolektor, 5. Kompresor za isisavanje gasa, 6. Visokotemperaturna baklja, 7. Kogeneracioni motor, 8. Trafo stanica, 9. Toplovod


Šunjog: Konačni sporazum u interesu Beograda i Prištine - Politika - Dnevni list Danas\nPočetna » Vesti » Politika » Šunjog: Konačni sporazum u interesu Beograda i Prištine\nU intervju za prištinsku televiziju KTV Šunjog je rekao da bi taj sporazum „otvorio put za integraciju obe zemlje u EU“.\n„Mislim da je u interesu obe strane, ali je i u interesu celog regiona da ovaj sporazum zatvori sva otvorena pitanja“, kazao je on.\nOcenio je da napredak predstavlja nastavak dijaloga nakon izbora na Kosovu u februaru, kao i održavanje dva sastanka na najvišem nivou.\nPrema njegovim rečima, napredak u dijalogu ne zavisi od EU već od Beograda i Prištine, jer EU samo posreduje i olakšava proces dijaloga.\n„Ako se Priština i Beograd dogovore da što pre zaključe sporazume, EU će biti srećna. Malopre su i premijer i drugi vladini funkcioneri rekli da žele da se ovo završi u mandatu ove vlade i da je to možda realan i dobro planiran cilj koji treba da se ostvari“, kazao je Šunjog.\nOn je rekao da nova vlada ima pravo da promeni svoj pristup dijalogu, da su sada u početnoj fazi, ali da se nada da će sledeća godina biti uspešnija.


Uručeni ključevi stanova za 14 porodica - Istinito.com - Ne budi ovca!\nPočetna > BIH > Društvo > Uručeni ključevi stanova za 14 porodica\nUručeni ključevi stanova za 14 porodica\n19. Maja 2020. Istinito474Leave a Comment on Uručeni ključevi stanova za 14 porodica\nPredsjednik Republike Srpske Željka Cvijanović rekla je danas u Prnjavoru, gdje je uručila ključeve stanova za 14 raseljenih i izbjeglih porodica, da je programom koji je realizovan saradnjom donatora, Vlade Srpske, ove opštine i institucija BiH pokazana sposobnost da se rješavaju životni problemi građana.\nCvijanovićeva je napomenula da su i u prethodnom periodu za ovu kategoriju stanovništva riješeni brojni problemi i obezbijeđen smještaj.\n– U opštini Prnjavor, ali i svim drugim opštinama nastavićemo sa realizacijom važnih projekata za određene ugrožene kategorije i sve druge značajne projekte za razvoj lokalnih zajednica i jačanje njihovih kapaciteta – rekla je predsjednik Republike Srpske.\nCvijanovićeva je istakla da je cilj da se poboljšaju uslovi za život, te podjestila da se ušlo i u ruralne zajednice gdje su takođe realizovani brojni projekti.\n– Danas smo obišli i radove na izgradnji kružnog toka na Vijaci, što je takođe značajna investicija vrijednosti 815.000 KM koja se realizuje u saradnji sa “Putevima Republike Srpske”. Iza svih takvih projekata stoji aktivizam lokalnih vlasti i slanje odgovarajućih projekata – rekla je Cvijanovićeva.\nOna je naglasila da je zahvalna opštini Prnjavor, načelniku i njegovim saradnicima koji pokazuju tu vrstu sposobnosti da definišu važne stvari i izbore se za realizaciju određenih projekata.\n– Gdje imamo dobru saradnju i aktivizam nikada nije izostala podrška sa republičkog nivoa. Jedino imamo problem u manjem broju opština gdje se ne kandiduju projekti, gdje se ne ukazuje na potrebu rješavanja određenih problema – rekla je Cvijenovićeva.\nVršilac dužnosti direktora Republičkog sekretarijata za raseljena lica i migracije Marko Aćić pojasnio je da se u opštini Prnjavor trenutno završava osam kuća za povratnike, a počinje i izgradnja sedam novih stambenih individualnih objekata.\nOn je najavio slične projekte širom Republike Srpske.\n– Uskoro ćemo stambeno zbrinuti oko 50 porodica u Banjaluci u mjesnoj zajednici Kuljane, u Rudom 10 porodica, a onda slijede Prijedor, Gradiška, Trebinje. Do kraja 2020. godine očekujemo da još više od 100 porodica uselimo u okviru ovog projekta – pojasnio je Aćić.\nOn je naglasio da se, osim objekata kolektivnog stanovanja, nastavlja i sa izgradnjom i useljenjem individualnih objekata.\nVrijednost zgrade u Prnjavoru koja je izgrađena u okviru Regionalnog programa stambenog zbrinjavanja iznosi oko 613.000 KM.\nNačelnik opštine Prnjavor Darko Tomaš rekao je da je opština Prnjavor za izgradnju zgrade obezbijedila lokaciju, projektnu dokumentaciju i komunalnu infrastrukturu, za šta je izdvojeno oko 70.000 KM.\nOn je istakao da je ovo samo jedan u nizu projekata sa republičkim institucijama i Vladom Republike Srpske.\n– Opština Prnjavor je u posljednje 3,5 godine imala investicije više od 11,5 miliona KM, a oko 7,6 miliona KM su finansirane od Vlade Srpske, institucija, republičkih javnih preduzeća – istakao je Tomaš.\nTomaš je naglasio da se na ovaj način pokazuje odlična saradnja opštinskih i republičkih vlasti.\nRade Novković iz Petrovca, koji živi sa suprugom, rekao je da mu mnogo znači rješavanje stambenog pitanja jer je do sada morao privatno plaćati stanarinu oko 200 KM, što je veliki izdatak za kućni budžet porodica koje su u ratu ostale bez krova nad glavom.\nDodjeli ključeva za 14 stanova u Prnjavoru prisustvovali su ministar za ekonomske odnose i regionalnu saradnju Srpske Zlatan Klokić, ministar za ljudska prava i izbjeglice u Savjetu ministara Miloš Lučić, predstavnici opštine Prnjavor, predstavnici Fonda za povratak BiH i predstavnici međunarodnih i nevladinih organizacija.\nTagged istinito prnjavor raseljena lica stanovi\nU petak počinje izmještanje migranata iz Bihaća\nSrbija od 1. juna otvara granice sa Grčkom i Bugarskom


Optužbe SDP-a: Ugovori SDA o prodaji državnih firmi biće poznati javnosti\nSocijaldemokratska partija BiH optužila je lidera SDA Sulejmana Tihića da pokušava SDP-u da podmetne sopstveni plan prodaje javnih kompanija u BiH, navodeći da će građani sigurno saznati kakve su sve ugovore o prodaji državnih firmi potpisivali kadrovi SDA i šta su lično od svega toga dobili.\nU SDP-u ističu da Vlada Federacije BiH danas na sve moguće načine pokušava umanjiti štetu po budžet i građane FBiH koja može nastati iz Ugovora o dokapitalizaciji Energopetrola, kojeg je kako kažu sklopila Vlada koju je vodila SDA.\nU SDP-u smatraju da je Tihić najodgovorniji za izbijanje poslednje političke krize koja je nastala zbog odbijanja SDA da glasa za budžet BiH.\nLider SDA Sulejman Tihić rekao je da SDP želi da proda BH Telecom i Fabriku duhana Sarajevo i ocenio da bi jedan od ključnih razloga nastojanja da se SDA izgura iz vlasti mogla biti želja za kontrolom nad javnim preduzećima u Federaciji BiH.\nPrema rečima Tihića, SDP način odlučivanja u toj partiji želi predstaviti kao metod odlučivanja u institucijama i javnim preduzećima, odnosno "da se iz jednog centra sve kontroliše".


Vesti online / Sport / Rukomet / Četvorica Srba na F4 EHF kupa\nVesti, RSS A\nŽrebom je odlučeno da se u polufinalu sastanu nemački klubovi Friš Auf Gepingen (Momir Rnić, Bojan Beljanski, Mitar Markez - neće nastupati zbog povrede) i Rajn Nekar Leven (Žarko Šešum) u subotu od 18 časova, pa je tako izvesno da će Srbija imati predstavnika u velikom finalu u nedelju u isto vreme. U prvom polufinalnom duelu snage će odmeriti domaća ekipa Nanta i danski TVIS Holstebro (15.45) , najprijatnije iznenađenje dosadašnjeg dela takmičenja.\nInače, naš reprezentativac Momir Rnić je trenutno vodeći na listi strelaca u EHF kupu. Na osam utakmica levi bek Gepingena je dao 51 gol, tri više od saigrača Žarka Markovića iz Crne Gore.\nRUKOMET Srbi najbolji u Francuskoj: Jovana i Slaviša igrači meseca\nRUKOMET Legende srpskog rukometa: Vanredni izbori, odmah!


Ugovorima do više projekata za unapređenje srpske železnice - Radio Luna\nUgovorima do više projekata za unapređenje srpske železnice\nSrbija i region uPoMoc Zlatiborski okrug\nDeo sredstava namenjen za izradu projektno-tehničke dokumentacije za nastavak rekonstrukcije barske pruge. Za rekonstrukciju 210 kilometara barske pruge od Valjeva do granice sa Crnom Gorom namenjeno 10,7 miliona evra.\nfoto izvor: mgsi.gov.rs\nPotprеdsеdnica Vladе i ministarka građеvinarstva, saobraćaja i infrastrukturе Zorana Mihajlović i gеnеralni dirеktor i prеdsеdnik upravе Ruskih žеlеznica Olеg Bеlozjorov su potpisali Sporazum o sprovođenju projеkata na rеdovnom održavanju žеlеzničkе infrastrukturе na tеritoriji Rеpublikе Srbijе.\n– To jе drugi dokumеnt u oblasti žеlеzničkog saobraćaja potpisan u okviru posеtе ruskog prеdsеdnika Srbiji, poslе ugovora Infrastruktura žеlеznicе Srbijе sa RŽD intеrnеšеnеlom za novе projеktе na žеlеznici, vrеdnog 230 miliona еvra, navode iz Ministarstva.\nPotprеdsеdnica Vladе je navela da je potpisan i ugovor za novе projеktе, uključujući izgradnju jеdinstvеnog dispеčеrskog cеntra i izradu projektno-tehničke dokumеntacijе za nastavak rеkonstrukcijе barskе prugе.\nMihajlovićeva je podsetila da jе Srbija u saradnji sa Ruskim žеlеznicama u prеthodnom pеriodu obnovila višе od 200 kilomеtara pruga, prе svеga na Koridoru 10 i barskoj pruzi. Za RTS Mihajlovićeva kaže da je prošle godine završeno 77 kilometara barske pruge i da se trenutno priprema dokumentacija za deo pruge od Crne Gore.\n– Za Srbiju je najvažniji Koridor 10 i koridor ka Crnoj Gori. Mi mislimo da ćemo u narednih četiri-pet godina uspeti da rehabilitujemo sve najvažnije pruge na našoj teritoriji, rekla je ministarka gostujući na RTS-u.\nBeta- Srbija i Rusija potpisale više od 20 sporazuma i memoranduma\nTokom radne posete predsednika Rusije Vladimira Putina Srbiji potpisano je više od 20 sporazuma i memoranduma o saradnji u raznim oblastima, a trećina je u oblasti inovacija i novih tehnologija.\nDelegacije Srbije i Rusije su u prisustvu predsednika Aleksandra Vučića i Vladimira Putina razmenile te dokumente koje su potpisali predstavnici dve države.\nPlan konsultacija ministarstava spoljnih poslova dve države od 2019. do 2020. popisali su ministri Ivica Dačić i Sergej Lavrov.\nPotpisan je sporazum koji se odnosi na korišćenje atomske energije u mirnodopske svrhe svrhe, a parafirali su ga generalni direktor “Rosatoma” Aleksej Lihačov i ministar zadužen za inovacije u Vladi Srbije Nenad Popović.\ndirektor ruske državne kompanije “Ros seti” Pavel Livinski potpisali su Memorandum o srpsko-ruskoj saradnji o razvoju inovacija u sektoru elektroenergetike, a srpski ministar je potpisao i memorandum o razumevanju u oblasti razvoja digitalnih tehnologija.\nOn je sa generalnim direktorom “Rosksmosa” Dmitrij Rogozin potpisao i memorandum o razumevanju o rusko-srpskoj saradnji u oblasti istraživanja i korišćenja kosmičkog prostora u mirnodopske svrhe.\nPotpisan je i sporazum o saradnji u renoviranju s povećanjem kapaciteta hidroelektrane “Đerdap 2”, između kompanija “Silovije mašini” i “Elektroprivrede Srbije”, kao i memorandum o rusko-srpskoj saradnji u sektoru električne energije.\nPlan je, kako je za RTS rekao ministar rudarstva i energetike Aleksandar Antić, da snaga te hidroelektrane, koja od izgradnje nije remontovana, bude povećana sa 270 na 320 megavata, a da se remontom obezbedi njen sigiran rad i u narednih 30 godina.\nPredstavnici Srbije i Rusije potpisali su i Memorandum o saradnju u zajedničkim projektima u oblasti razvoja infrastrukture za proizvodnju i prodaju tečnog prirodnog gasa.\nPopisani Memorandum o razumevanju za razvoj projekta proširenja kapaciteta podzemnog skladišta gasa Banatski dvor predvidja proširenje tog skladišta za 60 odsto, sa 450 na 750 miliona kubika. Biće obezbeđeno dnevna moć eksploatacije tog skladišta sa pet na 10 miliona kibika, kolike su maksimalne dnevne potrebe tokom zime. Srbija godišnje troši oko dve milijarde kubika uvoznog gasa.\nU oblasti infrastrukture potpisan je ugovor izmedju “Infrastrukture železnice Srbije” i ruske kompanije “RŽD internešenel” za nove projekte na železnici, u vrednosti 230 miliona evra.\nUgovor obuhvata izgradnju jedinstvenog dispečerskog centra za železnicu, u vrednosti 127,4 miliona evra, radove na izgradnji elektrotehničke infrastrukture na deonici Stara Pazova-Novi Sad u iznosu od 91,9 miliona evra i izradu projektno-tehničke dokumentacije za rekonstrukciju 210 kilometara barske pruge od Valjeva do granice sa Crnom Gorom, za koju je namenjeno preostalih 10,7 miliona evra.\nMinistri rada dveju zemalja Zoran Đorđević i Maksim Topilin potpisali su administrativni sporazum o socijalnoj sigurnosti protokol o razmeni ratifikacionih povelja o stupanju na snagu Sporazuma između Rusije i Srbije o socijalnom osiguranju, kao i memorandum o međusobnom razumevanju o saradnji u oblasti socijalne zaštite.\nAutor: Radio Luna/mgsi/Beta Izvor: mgsi.gov.rs/RTS/Beta\nNaslovna, Priboj, Prijepolje, Nova Varoš, Sjenica\nNa bolničkom lečenju u Zlatiborskom okrugu 478 ljudi\nJoš 246 zaraženih u Zlatiborskom okrugu\nŠkola topla, đaci u klupama, u kotlu ugalj\nNaslovna, UEko, uPoMoc, Užice, Zlatiborski okrug\nDanas je Svetski dan borbe protiv side 1. decembar\nBajina Bašta, Požega, Kosjerić, Arilje, Čajetina, Čajetina, Priboj, Prijepolje, Nova Varoš, Sjenica, Srbija i region, Užice, Zlatiborski okrug\nBajinobaštani prednjače u futsalu\nBajina Bašta, Požega, Kosjerić, Arilje, Čajetina, Čajetina, Sport, Zlatiborski okrug\nVanredno i u Bajinoj bašti\nBajina Bašta, Požega, Kosjerić, Arilje, Zlatiborski okrug\nU sredu akcija za život\nAutobusi po zimskom režimu\nJelena Penezić јан 18


AP: Tramp planirao invaziju na Venecuelu - SAHAR Balkan\nAP: Tramp planirao invaziju na Venecuelu\nJul 05, 2018 10:34 Europe/Sarajevo\nHtio da svrgne Madura\nNeimenovani visoki zvaničnik iz administracije američkog predsjednika Donalda Trampa objelodanio je da je Tramp na jednom sastanku prošle godine upitao svoje savjetnike zašto jednostavno ne izvrše invaziju na Venecuelu s ciljem svrgavanja predsjednika Nikolasa Madura.\nTramp je već 11. avgusta uzbunio i prijatelje i neprijatelje pričom o mogućnoj "vojnoj opciji" svrgnjavanja predsjednika Venecuele Nikolasa Madura, navodi AP. Priče o intervenciji koje su tada izašle u javnost tumačene su u američkim političkim krugovima kao "prazne prijetnje nekadašnje rijaliti zvijezde koja je postala vrhovni komandant", navodi agencija.\nAgencija dodaje, pozivajući se na trojicu visokih kolumbijskih zvaničnika, koji su u februaru ove godine pričali za "Politiko" da je Tramp u periodu nakon 11. avgusta razgovarao o invaziji i sa tadašnjim predsjednikom Kolumbije Huanom Manuelom Santosom.\nPotom je u septembru 2017. godine, na privatnoj večeri tokom Generalne skupštine Ujedinjenih nacija razgovarao o invaziji sa četvoricom latinoameričkih saveznika, uključujući i Santosa, prenio je "Politiko", pozivajući se na tvrdnje trojice kolumbijskih zvaničnika.\nNeimenovani američki zvaničnik dodaje da je Trampu poručeno da ne pominje invaziju, ali je on tokom večere za vrijeme Generalne skupštine UN nju pomenuo, naglasivši pritom da mu je poručeno da "o tome ne priča".\nNa kraju je Mekamaster "odvukao" Trampa sa strane i objasnio mu opasnosti koje sa sobom nosi invazija, priča neimenovani američki zvaničnik.


M. D. 14. marta 2016. 19:00\nBeogradski irski festival počinje večeras u Kulturnom centru „Grad“ u okviru dobro poznatog „Delikatesnog ponedeljka“, a specijalitet kuće spremaće gostujući kuvar iz Irske Gert Mekolgan.\nMekolgan će zajedno sa ekipom iz „Dijagonale 2.0“ kombinovati tradicionalnu irsku i srpsku hranu u dva jela - jedno sa mesom i jedno vegetarijansko.\nPrva asosijacija na Irsku je pivo i viski, tako da će na stolu biti i promo pića sa „Jameson“ viskijem (irska kafa, kokteli…).\nBeogradski irski festival od 6. marta\nNarednog dana od 20 časova u Kinoteci će posetioci premijerno pogledati film „Momački vikend“ irskog reditelja Džon Batlera.\nU sredu od 17.30 časova Hotel Moskva, Palata Abanija, Narodna skupština i Most na Adi zasijaće zeleno, a istog dana u 18 sati u Kinoteci će biti prikazan film „Rajanova kći“ reditelja Davida Leana iz 1970 godine.\nNešto kasnije u bioskopu „Fontana“ biće organizovan prijem za diplomate, ministre i medije povodom obeležavanja 100 godina od irskog Uskršnjeg ustanka za nezavisnost.\nIstraživanje potvrdilo: Evo kako ZAISTA pivo i energetska pića utiču na naše…\nŠOK u Švedskoj: Crkva promenila pravila – Bog je Bog,…\nUsred nedođije ostala bez benzina: Pomogao joj beskućnik,…\nPsiholozi tvrde: Ako OVO radite uoči Božića, bićete srećniji…\nIstraživanje potvrdilo: Evo kako ZAISTA pivo i energetska…


Izvor: Radio Televizija Vojvodine, 24.Mar.2016, 23:00 (ažurirano 02.Apr.2020.)\nBiografije znamenitih pantomimičara, teorije i tehnike pantomime i glume, organizacije pantomimičara, predstave, festivali i umetnici dobili su svoje mesto na Vikipediji zahvaljujući volonterima koji su povodom Svetskog dana pantomime napisali 15 novih i dopunili dva članka na najvećoj onlaj enciklopediji na srpskom jeziku.\nSvetska organizacija pantomimičara, Vikimedija Srbije, Univerzitet Singidunum, Beogradski pantomimičari i Festival pantomime i monodrame u Zemunu obeležili >> Pročitaj celu vest na sajtu Radio Televizija Vojvodine << su 22. mart - Svetski dan pantomime uređivačkim maratonom u pisanju članaka na Vikipediji.\nNeki od članaka su ilustrovani sa 14 fotografija koje je oslobodila Svetska organizacija pantomimičara.\nMaraton su posetili i stalna koordinatorka Ujedinjenih nacija u Srbiji Irena Vojačkova Solorano i rektor Univerziteta Singidnum Mladen Veinović, saopštila je Svetska organizacija pantomimičara.\n"Vikipedija je danas izvor raznovrsnih informacija i lepo je što su se danas okupili ljudi različitih profila oko ove vrste umetnosti. Pantomima je veoma važna forma, koja pruža dosta dobrobiti širom sveta. Pored toga što je lepa, može i da pomogne mnogim ljudima, što je nama u Ujedinjenim nacijama posebno važno", rekla je Vojčakova-Solorano.\nPredsednik Svetske organizacije pantomimičara i inicijator Svetskog dana pantomime Marko Stojanović prijatno je iznenađen odzivom studenata Univerziteta Singidunum i volontera okupljenih oko Vikimedije Srbije koji nemaju direktnih dodirnih tačaka sa pantomimom već studiraju ili se bave potpuno drugim zanimanjima.\n"To je dokaz da je pantomima umetnost koja je univerzalna i svima zanimljiva", ocenio je Stojanović.\nOn je zahvalio volonterima na trudu, rektoru Univerziteta Singidunum na gostoprimstvu i posebno Vojčakovoj-Solorano na podršci inicijativi da se Svetski dan pantomime uvede u zvaničan kaledar UNESKO-a.\nStojanović je objasnio da su za Svetski dan pantomime odabrali dan rođenja Marsela Marsoa ne želeći pritom da umanje značaj drugih pantomimičara kao što su Etjen Dekru, Žak Lekok, Debiro, Čaplin, Kiton i mnoge druge.\nOn je podsetio da je Marso bio jedan od najvećih promotera pantomime u novim medijima sredine 20. veka, uz to je bio ambasador dobre volje UN i nosilac jednog od najvećih priznanja Fondacije Valenberg, jer je tokom Drugog svetskog rata spasio nekoliko stotina jevrejske dece, pre svega iz sirotišta u Strazburu i regionu tako što ih je preko Alpa prebacivao u Švajcarsku.\n"Skrivajući se od nacista u zemunicama, da bi sprečio dečiji plač, zabavljao je decu u tišini pantomimom", rekao je Stojanović.\nPosebna podrška stigla je iz Makedonije, gde su urednici Vikipedije na makedonsom jeziku napisali devet novih članaka o pantomimi, a maraton je održan i u Gruziji, Bugarskoj i Jermeniji.\nBesplatnim predstavama, festivalima, pantomimskim maratonima, časovima pantomime, veliki uličnim spektaklima, Svetski dan pantomime obeležen je i u SAD, Kanadi, Rusiji, Indiji, Indoneziji, Bangladešu, Izraelu, Australiji, Švedskoj, Francuskoj, Nemačkoj, Mađarskoj, Rumuniji i većini zemalja Južne Amerike.\nStudio B: Stojanović: Najuspešniji Svetski dan pantomime do sada\n24.Mar.2016: Radio Televizija Vojvodine


Marina Maljković: ''Velika mi je čast...'' - Sportske.net\nMarina Maljković: ''Velika mi je čast...''\nSelektorka ženske košarkaške reprezentacije Marina Maljković boraviće ove nedelje u Nišu, gde će u okviru Razvojno-trenažnog centra održati stručna predavanja i pokazni trening.\nU četvrtak od 18 časova u sali OŠ "Dušan Radović" u Nišu, selektorka će održati stručno predavanje i pokazni trening na kome će raditi sa seniorkama koje je selektirao Dragan Ratković, glavni koordinator za žensku košarku Istok i Jug i član komisije za žensku košarku u Košarkaškom savezu Srbije.\nPre toga, u Medija centru u Nišu, prvi strateg francuskog Liona obratiće se javnosti na press konferenciji, gde će najaviti okupljanje reprezentacije i plan priprema za Evropski šampionat u Mađarskoj i Rumuniji.\nU petak, na Fakultetu sporta i fizičkog vaspitanja u Nišu, Maljkovićeva će održati predavanje studentima na temu “Menadžersko upravljanje u sportu”.\n''Veoma mi je drago što sam pozvana da održim stručno predavanje i trening u Nišu. Velika je čast što ću imati priliku da prenesem deo svog iskustva, za koje se nadam da će biti dragoceno za sve one koji budu prisustvovali i učestvovali. Uvek podržavam sve što je u vezi sa razvojem košarke kod nas i uvek se rado odazivam ovakvim pozivima'', rekla je Maljkovićeva.\nEurobasket 2015. biće održan u Mađarskoj i Rumuniji od 11. do 28. juna, a Srbija će se takmičiti u grupi C sa Hrvatskom, Letonijom, Rusijom i Velikom Britanijom.


Naša reč – VAmedia – info portal\n18/11/2014 18/11/2014 Нема коментара на Naša reč\nVamedia je portal koji omogućava svakodnevno praćenje novosti iz različitih sfera : društvo, politika, ekonomija, kultura , sport , a pre svega je okrenut gradskim dešavanjima . Vodjeni smo idejom da se svi posetioci portala mogu na jednom mestu informisati pravovremeno i direktno.\nKroz dobru poslovnu saradnju i etiku sa našim korisnicima, trudimo se da izgradimo medjusobno poverenje i unapredimo vaše poslovanje, a samim tim i stvorimo prepoznatljiv brend.\nNaš cilj je promovisanje dobrih ideja široj javnosti u što boljem izdanju. Naš cilj je da doprinesemo edukaciji javnosti o svim važnim temama\nCilj portala kao internet-glasila je da bude kritički korektiv stvarnosti, svejedno da li je reč o događajajima u Valjevu, regionu ili državi Srbiji . Ukratko: portal za koji ne postoje tabu teme ili tabu pojedinci.\nU istraživanju Cesida, Vamedia info najpraćeniji je portal u gradu. Kada su uopšte u pitanju mediji, Valjevci najviše veruju TV Vujić potom Napredu. Slično kao i u ostatku Srbije i u Valjevu je televizija glavni mediji preko koga se građani informišu o lokalnim temama, navodi se u tumačenju istraživanja koje je objavio Cesid ispitujući 800 gradjana Valjeva. Po ovom istraživanju uradjenom u februaru ove godine TV Vujić svakodnevno prati skoro jedna trećina građana (31%), sledi radio Valjevo čiji program svakodnevno sluša 16% ispitanika. Zanimljiva je pozicija nedeljnika Napred koji čitaju skoro dve trećine ispitanika u momentu izlaženja. Koliko je uticajan ovaj nedeljnik, najbolje govori podatak da je 35% građana Valjeva izjavilo da je ovaj štampani mediji za njih primarni izvor informisanja o lokalnim temama, što je za nijansu više od TV Vujić koji se sa 34% onih koji ga smatraju primarnim izvorom informisanja nalazi na drugom mestu. Internet portali i dalje su iza elektronskih medija i po ovom istraživanju najpraćeniji info portal u gradu je Vamedia info sa 8% onih koji prve lokalne informacije potraže na njemu. Vamedia se zahvaljuje svim gradjanima koji su upravo poverenje poklonili ovom portalu. Slavica Savić Vujanac\nZa Sigurnu kuću nema zapošljavanja, a za Upravu još dva kadrovska ugovora\nBez vode u Janka Jankovića, Užičkoj, 25 juna\nOdržana 76. sednica Gradskog veća\nGO SNS podržao predsednika Vučića i ministra Stefanovića\nPoštanska marka sa likom Milenka Pavlovića\nRade на Šesti protest “1 od 5 miliona”: Diktator mora pasti!\nGoran Markovic на GO SNS podržao predsednika Vučića i ministra Stefanovića\nObavesteni на GO SNS podržao predsednika Vučića i ministra Stefanovića\nCacak на Za Sigurnu kuću nema zapošljavanja, a za Upravu još dva kadrovska ugovora\nMiloš Marjanović на GO SNS podržao predsednika Vučića i ministra Stefanovića\nArhiva Изабери месец март 2019 фебруар 2019 јануар 2019 децембар 2018 новембар 2018 октобар 2018 септембар 2018 август 2018 јул 2018 јун 2018 мај 2018 април 2018 март 2018 фебруар 2018 јануар 2018 децембар 2017 новембар 2017 октобар 2017 септембар 2017 август 2017 јул 2017 јун 2017 мај 2017 април 2017 март 2017 фебруар 2017 јануар 2017 децембар 2016 новембар 2016 октобар 2016 септембар 2016 август 2016 јул 2016 јун 2016 мај 2016 април 2016 март 2016 фебруар 2016 јануар 2016 децембар 2015 новембар 2015 октобар 2015 септембар 2015 август 2015 јул 2015 јун 2015 мај 2015 април 2015 март 2015 фебруар 2015 јануар 2015 децембар 2014 новембар 2014 мај 2012\nKategorije Изабери категорију Drustvo (1.631) Grad (3.807) Hronika (16) Naslovne vesti (378) O nama (3) Politika (1.034) PR objave (19) Sport (987) Uncategorized (79)


Provlačenje je postalo legalno u Kaliforniji – MotoVesti\nProvlačenje je postalo legalno u Kaliforniji\n24/08/2016 Andrija Milenković\tfiltriranje, provlačenje\nPrakse provlačenja i filtriranja u gužvama i gradskim sredinama poznata su praksa motociklistima širom sveta. Međutim, iako dokazano pomažu smanjenje saobraćanih gužvi i povećavaju bezbednost samih motociklista, prakse su ili zabranjene ili u legalnoj sivoj zoni. Kalifornija je postala prva država na svetu koja je ozakonila ove prakse poveljom “A.B. 51”.\nPotpisom guvernera Džerija Brauna stavljena je tačka na proces započet još 2013. godine kada je Kalifornijska saobraćajna policija izdala prvi priručnik za provlačenje, razvijan tokom 2012. godine. Nakon žalbe građana da praksa nije zvanično legalna, iako je u upotrebi skoro koliko i motocikli, priručnik je 2014. povučen da bi se 2015. vratio kao uređena povelja pred zakonodavcima i nakon dorada sada bio usvojen.\nKalifornija, koja od 1975. prednjači u svetu po pitanjima bezbednosti motociklista u saobraćaju, definisala je provlačenje kao vožnju između obeleženih traka istog smera i filtriranje kao vožnju između zaustavljenih i vozila koja se sporo kreću, kako bi se izbilo na čelo kolone.\nStudije kalifornijskog univerziteta Berkli pokazale su da je provlačenje relativno bezbedna praksa dokle god i motociklisti i obližnji vozači poznaju zakon i drže se bezbednih vozačkih praksi. Provlačenje sprečava sudare sa zadnje strane i smanjuje mogućnost povreda torzoa i gornjih ekstremiteta motociklista, uz to što značajno smanjuje stvaranje gužvi, uklanjajuću motocikliste iz samih traka.\nStetao primer Kalifornije u prošlosti je često podsticao globalne promene ka unapređenju bezbednosti motociklista i sada ostaje nada da će zakonodavci širom sveta slediti i ovaj primer.\n← Prva pobeda za Crutchlowa\nDžentlmenski sporazum između F1 i MotoGP →


Arbjan Mazniku je izvršni direktor Agenda Instituta, think-tanka u Tirani koji istražuje i analizira javnu politiku u Albaniji, naročito u oblasti dobrog upravljanja, evropske integracije i ekonomskog i društvenog razvoja. Prije preuzimanja ove dužnosti u januaru 2008, Arbjan je radio za MJAFT! (Dosta!) najuspješniji građanski pokret u Albaniji koji je izrastao iz omladinskog pokreta. MJAFT želi postići dobro uređenu Albaniju sa aktivnim društvom, jakim zajednicama i pozitivnom slikom u svijetu. Od 2005. do 2007. Arbjan je bio politički direktor u MJAFT, a od 2003 do 2005 direktor komunikacija. Prije dolaska u MJAFT Arbjan je tri godine vodio udruženje Albanska Nacionalna Debata, gdje je koordinirao debatne programe albanskih univerziteta i srednjih škola. Arbjan je studirao žurnalizam na univerzitetu Tirana i magistrirao političke komunikacije na Šefild univerzitetu u Engleskoj.\nKontaktirajte Arbjan Mazniku


Fabrizio Bosso & Schime Trio + 1: koncert u čast Dizi Gilespiju 21.12. u DOB-u - Put u Art magazin\nDec 6, 2017 - A-Mjuz\nNakon uspeha nedavno održanog 33. Beogradskog džez festivala, Dom omladine Beograda za kraj godine domaćoj publici predstavlja još jedan izuzetan međunarodni džez koncert. Povodom 100 godina od rođenja Dizi Gilespija (Dizzy Gillespie), jednog od najveličanstvenijih muzičara u kompletnoj džez istoriji, okupićemo istaknuta imena italijanske i srpske džez scene: Fabricio Boso (Fabrizio Bosso) i Schime Trio + 1 izvešće Diziju u čast specijalan program, na ekskluzivnom koncertu 21. decembra od 20 časova, u Velikoj sali Doma omladine Beograda.\nFabricio Boso dobro je poznat na međunarodnoj džez sceni, ali i domaćoj publici, koja ga je upoznala kao dragog gosta Beogradskog džez festivala u sjajnim sastavima Nikole Kontea, Stefana Di Batiste i Čarlija Hejdena. Rođen je 1973. godine u Torinu, počeo da svira trubu već sa 5 godina, a sa 15 je završio konzervatorijum “Đuzepe Verdi” u Torinu. Dobitnik je nagrade “Top Jazz” (časopis “Musica Jazz”) za najvećeg novog italijanskog talenta, 1999. godine. Višestruko je nagrađivan, sa mnoštvom autorskih albuma za najuglednije izdavače (Schema, Parco Della Musica, Verve / Universal), redovan učesnik svih najprestižnijih evropskih festivala. Sarađivao je sa mnogim uglednim kolegama, među kojima su, pored gore navedenih, i Paolo Fresu, Aldo Romano, Flavio Boltro, Mario Biondi… Smatra se jednom od neosporno najvećih zvezda italijanske džez scene.


Završena konstitutivna sednica Veća za saradnju Republike Srpske i Srbije\nU Banjaluci je završena konstitutivna sednica Veća za saradnju Republike Srbije i Republike Srpske. U radu sednice učestvovali su predsednici i premijeri Srbije i Republike Srpske Boris Tadić i Milan Jelić, Vojislav Koštunica i Milorad Dodik.\nPredsednik Republike Srpske Milan Jelić i predsednik Srbije Boris Tadić posetili su danas rektorat Univerziteta u Banja Luci gde su razgovarali sa rektorom Stankom Stanićem i rektorom Univerziteta u Istočnom Sarajevu Mitrom Novakovićem o dosadašnjom saradnji univerziteta Republike Srpske i Srbije.\nPredsednik Vlade Srbije Vojislav Koštunica izjavio je danas da je zajednička opredeljenost Srbije i Republike Srpske, kao entiteta u okviru BiH, regionalna saradnja u pravcu evropskih integracija. Koštunica je nakon konstitutivne sednice Veća za saradnju Republike Srpske i Srbije, izrazio zadovoljstvo dosadašnjom saradnjom i dodao da je ta saradnja intezivnija.\n“ Na danjašnjoj sednici razmatrali smo nekoliko pitanja koja su neizbežna u našoj saradnji, a reč je o integraciji elektroprivreda, zatim o korištenju vodenih resursa, jer i Srbija i Republika Srpska raspolažu ovim resursima i saradnja u toj oblasti biće više nego plodotvorna”, rekao je Koštunica novinarima.\nPredsednik Vlade Srbije je naveo da je na sednici dogovoreno da odgovarajuća ministarstva formiraju radne grupe које će Veću za saradnju predložiti konkretne mere.\nVeće je formirano na osnovu Sporazuma o uspostavljanju medjusobnih specijalnih i paralelnih odnosa, a nadležno je za sprovodjenje tog sporazuma. Sporazum je potpisan u septembru prošle godine, a Skupština Srbije ga je ratifikovala krajem jula ove godine.


Partneri :: Barbarian CMS\nEN SR Mreže\tTwitter Facebook Youtube Instagram Linkedin\nTim Britansko-srpske privredne komore\nGlobalna poslovna mreža Britanskih privrednih komora\nBritish Chambers of Commerce Global Business Network – Globalna poslovna mreža Britanskih privrednih komora\nBritansko-srpska privredna komora je članica Globalne poslovne mreže Britanskih privrednih komora. Ovo daje Komori i njenim članicama pristup Britanskoj privrednoj komori u Londonu i njenih 53 akreditovanih članova koji pokrivaju celo Ujedinjeno Kraljevstvo, kao i 60 drugih bilateralnih Britanskih komora širom sveta. Uvereni smo da će naše učešće u ovoj mreži biti snažan multiplikator naših napora da promovišemo britansko-srpske poslovne veze.\nBritansko-srpska privredna komora je jedina bilatelarna komora na Zapadnom Balkanu koja svojim članovima nudi pristup ovoj mreži. Za više informacija posetite link Britanske privredne komore: https://www.britishchambers.org.uk/\nBritansko-srpska privredna komora je počastvovana članstvom u Savetu stranih investitora sa sedištem u Beogradu i podržava napore Saveta da reformiše poslovno okruženje. Savet stranih investitora je osnovan pre 18 godina kao nezavisno poslovno udruženje stranih investitora u Srbiji. Savet stranih investitora trenutno predstavlja najveću grupu isključivo stranih investitora u Srbiji sa više od 120 članova koji su investirali preko 35 milijardi evra i zapošljavaju preko 100 000 ljudi.\nNjihova ključna misija ostaje promovisanje i razvijanje predvidljivog, konkurentnog i održivog poslovnog okruženja, kroz otvoreni dijalog sa donosiocima odluka u Srbiji i drugim zainteresovanim stranama. Savet stranih investitora je odlučan u nameri da podrži procese ekonomskih reformi u Srbiji i da bude partner za jaču i poslovno povoljniju ekonomiju. Ključne vrednosti Saveta stranih investitora ostaju nepromenjene: nezavisnost, stručnost, promocija najbolje međunarodne prakse, zajednički rad sa zainteresovanim stranama i predvođenje procesa reformi na putu ka integraciji u Evropsku uniju. Za više informacija molimo posetite sajt Saveta stranih investitora: http://www.fic.org.rs/\nMontgomery Group – novi partner Britansko-srpske privredne komore\nBritansko-srpska privredna komora sa ponosom i ushićenjem najavljuje novo partnerstvo sa Montgomery Group. Tokom poslednje dve godine sarađujemo sa Montgomery Group na promociji srpske hrane i pića u Ujedinjenom Kraljevstvu. Britansko-srpska privredna komora će sada biti njihov ekskluzivni partner za Srbiju. Montgomery Group organizuje vodeće britanske događaje i izložbe hrane i ugostiteljstva, uključujući IFE, IMS, HRC i Sajam specijalne i luksuzne hrane. Prethodno je Britansko-srpska privredna komora bila uključena u IFE (Međunarodnu izložbu hrane i pića) i Sajam specijalne i luksuzne hrane. Podržavali smo širok spektar srpskih proizvođača koji su naišli na sjajan prijem kod britanskih potrošača. Radujemo se bliskoj saradnji sa Montgomery Group i promovisanje većeg broja srpskih proizvoda. Za više informacija posetite: https://www.montgomerygroup.com/\n© 2018 - 2022 Barbarian CMS • Sva prava zadržana.\t• Powered by NPlaneta


Štampu velikih formata radimo na odličnom eko-solvent ploteru Mutoh Value Jet 1614. Besprekoran kvalitet je rezultat kombinacije odličnih karakteristika plotera i obaveznog korišćenja orginal boja. Original boje su bez mirisa i nisu štetne po zdravlje. Štampamo na PVC folijama, papirima različitih gramatura, ceradnom platnu a odlični rezultati su viđeni u štampi na slikarskom platnu, kanvasu. Štampa fototapeta izaziva posebnu paznju zbog mogućnosti personalizacije svakog kutka svog doma, restorana ili poslovnog prostora.\nPVC NALEPNICE - Štampa na pvc folijama, sjajne ili mat, koristi se najčešće u reklamne svrhe iako smo odštampali puno folija i za lične potrebe, gde klijenti žele odličan kvalitet štampe bez ikakvog mirisa i štetnog uticaja štampanog materijala.\nŠTAMPA NA SLIKARSKOM PLATNU – Ako želite da oplemenite Vaš ambijent, ako poželite da u svom domu ili radnom prostoru uživate u svojoj omiljenoj fotografiji ili reprodukciji nekog likovnog dela štampa na kanvas platnu je idealna mogućnost da taj užitak priuštite. Slike na kanvasu su i prelep poklon dragoj osobi. Odštampana slika, zategnuta na blind ramu je lako prenosiva i laka za postavljanje na omiljenom mestu.\nSLIKA NA PENI - Štampa PVC nalepnica po vašem zahtevu, fotografiji ili slici koju ste sami odabrali izaziva posebnu pažnju ako je zalepljena (kaširana) na peni. Tako uradjena slika, čvrsta a lagana, spremna je da se zalepi u svakoj prostoriji koju će oplemeniti. Slika se lako lepi duplo lepljivom trakom (duplofan trakom) koja nije smetnja ni da se po želji promeni mesto i ambijent gde ce slika stajati.\nFOTO TAPET – Štampa fototapeta je nešto što će definitivno promeniti ambijent koji Vas okružuje, ulepšati Vaš radni i stambeni prostor. Atestirani materijal daje sigurnost upotrebe štampanih tapeta u svakom Vašem kutku bez opasnosti po zdravlje.\nROLL-UP BANERI – Vašu pokretnu reklamu štampamo na kvalitetnom materijalu pa je rezultat veliki broj korišćenja roll-upa bez oštećenja. Ako imate rool-up koji više ne koristite možete uštedeti tako što na stari mehanizam stavljamo novi odštampani reklamni materijal.\nDIGITALNA ŠTAMPA VELIKI FORMATI PLOTOVANJE KNJIGE I BROŠURE DIGITALNI ZLATOTISAK FOTO ALBUMI\nZabranjeno je svako kopiranje sadržaja sajta bez odobrenja Apolloplus-a.


Vesti online / Vesti / Srbija / Poruke američkog senatora: Vašington upozorava Beograd\nŽelju Beograda, da skrati vreme čekanja za ulazak u EU, Vašington i Brisel koriste da bi joj nametnuli dodatne uslove od kojih neki, kao za ruski humanitarni centar, nisu ni u kakvoj logičkoj vezi, piše Sputnjik.\nAleksandar Vučić i američki senator Ron Džonson\n- Naravno da ruski humanitarni centar nema nikakve veze sa investicijama u Srbiji - napominje za Sputnjik kolumnistkinja "Nedeljnika" Ljiljana Smajlović, ali ono što američki senator Ron Džonson čini jeste grub pokušaj da poveže ruskog predsednika Vladimira Putina i korupciju.\n- To je deo te standardne američke politike, već nekoliko godina. On sugeriše, ako imate ikakve veze sa ruskom državom, to znači da imate veze sa Putinom, a mi smo njega označili kao korumpiranog čoveka i ne osećamo potrebu da za to ponudimo bilo kakve dokaze - dodaje ona.\nOvakvu senatorovu izjavu diplomata Vladislav Jovanović vidi kao deo sinhronizovane akcije Vašingtona i Brisela da, koristeći strategijsku opredeljenost Srbije za članstvo u EU, pritegnu malo te uzde koje imaju prema njoj, ne bi li izdejstvovali neku vrstu udaljavanja Srbije od Rusije.\n- Amerika preko tog centra u Nišu pokušava da nas podseti da naša druga očekivanja od koristi u razvijanju odnosa sa Zapadom mogu da se izjalove ako ne učinimo taj gest, znači, ako ne udaljimo Rusiju od Balkana, jer je to jedina stajna tačka Rusije na Balkanu u ovom trenutku, koliko god bila samo humanitarna - precizira Jovanović.\n- Oni hoće u politici zaoštravanja odnosa sa Rusijom, da očiste Balkan od svih oblika prisustva Rusije i da požure dovršavanje tog procesa pune integracije Balkana u njihove ekonomske i vojne organizacije. To je cilj od kojih ne beže i koji oni posebno aktuelizuju - smatra Jovanović.\n- Stvar je Srbije kako će odlučivati o saradnji sa drugim zemljama, a što se tiče odnosa sa Briselom i Vašingtonom otvoreni smo za najširu saradnju pod uslovima da ona bude lišena svih oblika pritisaka i neprihvatljivih oblika mešanja - zaključuje Vladislav Jovanović.\nSRBIJA Američki senator: Bez imuniteta za Centar u Nišu\nČetvrtak 31.08.2017. 16:01\nŠta će Srbija u EU.Oni postavljaju uslov za uslovom.Oni nas nikad neće primiti u članstvo sem ako ne stavimo ku,kasti krst mesto sadašnjeg grba\nČetvrtak 31.08.2017. 18:03\nШта се догодило са чојством и јунаштвом Српског Народа. Зашто Срби данас обраћају пажњу на свакојаке будалаштине, услове, које им намеће свака будала којој падне на памет да се иживљава са Србима?


Na jubilarnoj "Pršutijadi" u Mačkatu okupilo se oko 10.000 posetilaca - Društvo - Dnevni list Danas\nPočetna » Društvo » Na jubilarnoj „Pršutijadi“ u Mačkatu okupilo se oko 10.000 posetilaca\nU porti crkve Svetog Ilije u zlatiborskom selu Mačkatu je održan dvadeseti Sajam suvomesnatih proizvoda. Ta turistička, privredna i etnografska manifestacija je okupila 21 proizvođača sa područja Čajetine i Užica.\n1Piše: N. Kovačevič 18. februara 2020. 22.37\nSajam, koji je je trajao tri dana, posetilo je oko 10.000 ljudi, a nekima od njih su pripale vredne robne nagrade\nDodelom nagrada najboljim proizvođačima i nastupom trubača i kulturno-umetničkog društva iz Krive Reke sa Kosova i Metohije, uveličan je ovaj skup. Zlatna medalja za goveđu pršutu je pripala Mitru Mariću iz Mačkata.\n– Najvažnije je kvalitetno domaće juneće meso, čist vazduh i dobro bukovo drvo za sušenje mesa, kazao je Marić i naveo da mu u proizvodnji, koju je nasledio od oca, dede i pradede, pomaže supruga Višnja i ostali članovi porodice.\nRadomir Šopalović je nagrađen za najkvalitetniju svinjsku pršutu, Ružici Stojanović je pripala nagrada za najkvalitetniju kobasicu, Dragoljubu Šopaloviću za slaninu, a Dušanu Stojanoviću za ovčju stelju. O nagradama su odlučivali stručnjaci iz beogradskog Jugoinspekta, a Obradu Šopaloviću iz Mačkata je uručeno posebno priznanje za doprinos osnivanju i razvoju te manifestacije.\nZahvalivši se proizvođačima što „čuvaju tradiciju proizvodnje dobre pršute i time pronose slavu Čajetine, Zlatibora i Srbije“, Milan Stamatović, predsednik opštine Čajetina je izrazio očekivanje da će konačno biti zaštićeno geografsko poreklo zlatiborskih suvomesnatih proizvoda.\n– Moramo proizvođačima olakšati proizvodnju i pomoći im da je modernizuju, jer je važno da negujemo našu kulturu i tradiciju i van Beograda, poručio je, između ostalog Stamatović.\nOrganizatori su bili Udruženje poljoprivrednih proizvođača suvomesnatih proizvoda zlatiborskog kraja, Zlatiborski eko-agrar, TO Zlatibor, Sportski centar Čajetina, Crkvena opština Mačkat, uz pokroviteljstvo Opštine Čajetina i podršku NLB banke.\nPovoljne sajamske cene\nNa sajmu, goveđa pršuta je koštala od 1.800 do 2.000, svinjska od 1.000 do 1.200, ovčja stelja 1.000, slanina od 800 do 1.000, kobasica 900, čvarci od 900 do 1.200 dinara, kulen 900, a suva rebra 800 dinara.\ngeografsko poreklo, PršujatadaMačkat\nAFP: Više od 10.000 mrtvih od korona virusa u svetu, četvrt miliona zaraženih\n19. februara 2020. u 01.55


Crna Gora morala je priznati Kosovo kako bi ubrzala vlastito pristupanje EU i NATO-u - Index.hr\nCrna Gora morala je priznati Kosovo kako bi ubrzala vlastito pristupanje EU i NATO-u\nMILO ĐUKANOVIĆ, premijer Crne Gore, rekao je da je njegova zemlja bila prisiljena priznati neovisnost Kosova ukoliko je htjela ubrzati proces pristupanja Europskoj uniji i NATO savezu. Crnogorski premijer to je rekao u intervjuu Associated pressu te istakao da nije bilo pritisaka, već su SAD i pojedine europske zemlje Crnoj Gori dale do znanja da očekuju da crnogorske vlasti priznaju Kosovo.\n"Dobili smo nekoliko poruka iz Washingtona, Londona i Pariza da se prizna Kosovo", rekao je Đukanović dodajući da se radilo o vrlo osjetljivoj odluci obzirom da se Crna Gora prije dvije godine osamostalila prekinuvši veze sa Srbijom.\nDa Crna Gora pak nije priznala Kosovo to bi usporilo njen put ka euro-atlantskim integracijama, pojasnio je Đukanović i dodao da je sam čin priznanja došao u trenutku kada se Crna Gora nalazi pred slanjem formalnog zahtjeva za članstvom u EU i NATO savezu.\nĐukanović kaže da će Crna Gora zahtjev za punopravnim članstvom u EU poslati do kraja ove godine te vjeruje da će njegova zemlja u Uniju ući do 2012. godine.\nUpitan o reakciji Srbije prema Crnoj Gori nakon priznanja Kosova, Đukanović je rekao da nije iznenađen ali je istakao kako je vjerovao da je nakon promjena 2000. godine nova srpska vlada "imati racionalniji stav prema kosovskoj realnosti"\n"Ali se to nije dogodilo. Čak i sadašnja Vlada u Beogradu kaže da nastavlja svoju borbu za Kosovo", rekao je Đukanović te zaključio da Srbija nije izgubila Kosovo zbog crnogorskog priznanja, već zbog "desetljeća pogrešne politike prema Kosovu".


RTCG - Radio Televizija Crne Gore - Nacionalni javni servis :: Društvo :: CG lider u integracionim procesima\n26. 09. 2021. 12:36 >> 12:37 3\nCG lider u integracionim procesima\nPredsjednikom Nacionalnog savjeta Slovačke Republike, Boris Kolar kazao je da je ponosan na rezulate koje je Crna Gora ostvarila u procesu EU integracija, te ocijenio da je u tom procesu apsolutni lider. On je prilikom susreta sa predsjednikom Skupštine Crne Gore Aleksom Bečićem istakao da podrška Slovačke nikad neće izostati kada je u pitanju Crna Gora, dodajući da je naša država napravila važne korake na putu međunarodne afirmacije ostvarivši članstvo u NATO.\nKako naglašavaju u saopštenju Skupštine, Bečić je izrazio zahvalnost za pomoć Slovačke u borbi protiv virusa kovid-19.\nUz osvrt da je Crna Gora prihvatila novi pregovorački model, te da je takva odluka odraz spremnosti da se ostvare konkretni rezultati u sferi vladavine prava, borbi protiv korupcije i organizovanog kriminala, Bečić je izrazio uvjerenje da će upravo nova metodologija dati dodatni zamah procesu pristupanja.\nUpoznao je predsjednika Nacionalnog savjeta Slovačke Republike sa dešavanjima u vezi sa procesom prve demokratske smjene vlasti u Crnoj Gori, navodeći da je nakon 30. avgusta formirana Vlada proevropskog i evroatlanskog kursa.\n"Snažno proevropsko opredjeljenje i članstvo u Uniji kao strateški cilj predstavlja ujedno i okosnicu Koalicionog sporazuma koji je ključ planskih dokumenata države“, istakao je Bečić.\nKolar je dodao da ga posebno raduje činjenica da je glas Slovačke uvijek bio na strani Crne Gore i Zapadnog Balkana, posebno u okviru Višegradske grupe.\n"Slovačka će uraditi sve kako bi Crna Gora i zemlje Zapadnog Balkana što prije postale dio Evopske unije. Ne dozvolite da vas obeshrabri to što ovoliko dugo čekate na proširenje. Radićemo sa našim evropskim partnerima na tome, kako bi što prije došlo do proširenja”, zaključio je predsjednik Nacionalnog savjeta Slovačke Republike.\nPonovo otvoriti avio liniju Atina - Podgorica\nBečić sjutra sa Eskobarom\nCG očekuje proaktivan odgovor Evrope


BenQ grupa je pokupila 15 nagrada na Red Dot takmičenju BenQ grupa je pokupila 15 nagrada na Red Dot takmičenju – Personal magazin\nFilozofija dizajna je dobila pohvale od strane Internacionalne zajednice za dizajn Uokvireni sa širokom ponudom proizvoda, BenQ-ov centar za dizajniranje načina života i Qisda-ev centar za kreativno dizajniranje, dva glavna…\nFilozofija dizajna je dobila pohvale od strane Internacionalne zajednice za dizajn\nUokvireni sa širokom ponudom proizvoda, BenQ-ov centar za dizajniranje načina života i Qisda-ev centar za kreativno dizajniranje, dva glavna tima za dizajniranje u BenQ grupi, zajedno su pokupili 15 nagrada na prestižnom takmičenju za dizajn “red dot” u 2009. godini, čineći BenQ grupu glavnim pobednikom među svim kompanijama iz Tajvana druge godine zaredom. Prošle godine je grupa zgrabila 11 nagrada na “red dot” takmičenju za dizajn.\nNosioci nagrada ove godine od strane BenQ korp. obuhvataju: BenQ-ov Joybook modela R47 (koji kombinuje modernu tehnologiju i klasičan umetnički rad), BenQ-ov Joybook modela P53 (koji nudi ugodno krstarenje Internetom sa dizajnom inspirisanim sofom), BenQ-ov sve-u-jedan lični računar (za celu porodicu), BenQ-ova digitalna kamera modela C850 (koja se razmeće dugotrajnošću i profesionalizmom), kao i BenQ-ov LCD monitor modela E2400HD (monitor modernog izražaja rafiniranog ukusa).\nOstale 10 nagrade pripadaju inovacijama od strane Qisda korporacije. Ovi proizvodi čine pet instalacije LED osvetljenja, komunikacioni uređaj za ličnu negu, digitalni skener za fotografije, mobilan Internet uređaj, Bluetooth mobilni telefon i digitalni okvir za fotografije.\nPet LED proizvoda koji su dobili nagrade su prvi proizvodi korporacije Qisda kao takvi dok je korporacija vršila pohod na tržištu LED osvetljenja. Qisda je druga po redu sa najviše dobijenih nagrada u globalnom takmičenju i prva među Azijskim kompanijama u kategoriji osvetljenja i lampi na “red dot” takmičenju.\nOve nagrade označavaju da je Centar za dizajn u Nordrajn Vestfalenu (Nordrhein Westfalen) – internacionalno telo za dizajn proizvoda, koncepata i komunikacije koje organizuje nagrade “red dot” – ukazao visoko priznanje za odličnu kreativnost u dizajniranju BenQ-ovog centra za dizajn načina života i Qisda-ev centar za kreativno dizajniranje. Zajedno su oba centra za dizajn pokupili više preko 200 internacionalnih nagrada za dizajn od 2002. godine, što je jasan dokaz za njihovu veštinu u dizajniranju proizvoda.\nOve “red dot” nagrade pokazuju da su naša filozofija i naši pravci u dizajniranju visoko priznati od strane internacionalne zajednice za dizajniranje,” izjavljuje Manfred Vang (Manfred Wang), načelnik odeljenja za dizajniranje koji upravlja sa oba tima za dizajniranje.\nPo rečima Vanga (Wang), grupa ima filozofiju dizajniranja koja je usmerena ka tome da nadmaši zapadne i istočne kulture i da spoji racionalnost i osećajnost radi kreiranja iskustva koje je naklonjeno korisniku. Sam dizajn sada više obraća pažnju na način života i potrebe potrošača da bi se smućkao proizvod koji udovoljava njihovim praktičnim potrebama sa elementom estetike. Puko fokusiranje na komplikovanu tehnologiju ili još jačim specifikacijama proizvoda neće kompaniju odvesti daleko, izjavljuje on.\n“Red dot” je bez sumnje nagrada za kojom se žudi u internaiconalnoj zajednici za dizajniranje, po rečima Vanga (Wang). Renomirani dizajneri i stručnjaci za dizajn iz celog sveta se sakupljaju kao grupa članova žirija, koji vrše pregled prijavljenih proizvoda zasnovano na kriterijumu kao što je stepen inovacije, estetike, utrživost, praktičnost, funkcionalnost, ergonomičnost i naklonjenost životnoj sredini.\nBenQ grupa će prikazati 15 nagrađenih proizvoda internacionalnoj publici u muzeju za dizajn “red dot” u Cehe Colverein (Zeche Zollverein), u UNESCO-ovom Centru za svetsku kulturnu baštinu u Nemačkoj, od 7 januara do 30 juna 2010. godine.\nBenQ-ov Joybook modela R47 Joybook modela R47 koristi modernu tehnologiju da bi ponovo stvorio lepotu tradicionalne veštine protkane kože iz Italije. Korišćena je tehnologija livenje ubrizgavanjem da bi se kreirao 3D izgled protkane kože a naknadni proces graviranja stvara finu teksturu kože. Nakon toga je primenjeno specijalno oblaganje da bi se stvorio gibak osećaj kože koji se proteže od spoljašnosti do unutrašnjosti gde se oslanja dlan. Indikatori su integrisani u senzorskoj pločici da bi laptopu dali elegantniji i čistiji izgled. Joybook modela R47 nudi način života usredsređen na informatičku tehnologiju i jedan dodir klasnog života sa lepotom majstorskog umetničkog rada.\nBenQ grupa je pokupila 15 nagrada na Red Dot takmičenju was last modified: June 18th, 2009 by Redakcija


Oni koji su otišli, izložba Jovane Tucović - Plezir\nUmetnostAugust 30, 2020\nOni koji su otišli, izložba Jovane Tucović\nU utorak, 1. septembra, u 19 časova u Likovnoj galeriji Kolarčeve zadužbine biće otvorena izložba Jovane Tucović\nOni koji su otišli.\nSerija ovih kombinovanih tehnika/crteža prikazuje različite prostore, enterijere i eksterijere, koji su samo na prvi pogled realistični. Nemaju za cilj opis konkretne arhitekture već njeno korišćenje radi akcentovanja onoga što u njoj nedostaje.\nSvi prostori prikazani u ovoj seriji metaforičkog su karaktera i njihov realan izgled je uslovljen emocijama po kojima su zapamćeni.\nKao što se u snovima ne pitamo o verodostojnosti prostorija u kojima se događaji odvijaju, ovi prostori su pre konstrukti uma u kojima se sećanja na realne prostore mešaju sa emocijama koje smo proživeli kada smo u njima boravili i sa sećanjima na ljude sa kojima smo tada bili.\nTakav prostor – mentalna projekcija, sa svojim čudnim perspektivama i osvetljenjima, kontrastima elemenata i upadljivim ljudskim odsustvom ima za cilj da u posmatraču evocira lične konstrukcije onoga što je ostalo samo u fragmentima sećanja gde se zbiraju viđena mesta, prošlost i samoća.\nIzložba će biti otvorena do 12. septembra.\nTAGS: Jovana TucovićPlezirPlezir magazin\nKrokodil Eat&Talk #7: Švedska March 4, 2021\nPesma dana March 3, 2021


Sahrana Alija u rodnom gradu, otkriven tačan uzrok smrti\nLegenda boksa Muhamed Ali biće sahranjen u petak u svom rodnom gradu Luivilu, u američkoj saveznoj državi Kentaki, saopštio je portparol porodice.\nFanovi slavnog boksera odavali su počast ispred kuće Alija u Luivilu\nSahrana će biti održana u dva sata popodne po lokalnom vremenu i biće otvorena za javnost.\nTAKO JE GOVORIO MUHAMED ALI Moja najveća borba je bila sa prvom ženom\nPortparol porodice Bob Ganel je rekao da je Ali bio građanin sveta i da bi želeo da ljudi iz svih slojeva mogu da prisustvuju tom događaju. Takođe, dodao je da je ali preminuo od septičkog šoka.\nSahrana će biti prenošena i putem interneta, navodi AP. Svečane govore održaće bivši predsednik Bil Klinton, glumac Bili Kristal i sportski komentator Brajant Gambel.\nLegenda boksa Muhamed Ali preminuo je rano u subotu u 75. godini posle 31-godišnje borbe sa Parkinsonovom bolešću, saopštila je njegova porodica.


Novi bulevar nosiće ime heroja sa Košara – Info M\nPočetna / Vesti / Novi bulevar nosiće ime heroja sa Košara\nNovi bulevar nosiće ime heroja sa Košara\nN. Stanković 11. августа 2017.\tVesti Ostavite komentar 838 pregleda\nGradonačelnik Beograda Siniša Mali izjavio je danas da će novoizgrađeni bulevar koji spaja Tošin bunar i Most na Adi dobiti naziv po herojima sa Košara, s obzirom na to da je taj predlog dobio najveći broj glasova građana.\n– Građani su birali koju boju autobusa žele, birali su izgled turističkih info-tabli, sada su glasali za ime novog bulevara, odlučuje se gde će biti premešten Stari savski most. Gradska uprava mora da bude transparentna i u narednom periodu ćemo još više raditi na razvijanju i jačanju dobre komunikacije sa građanima. Građani će birati projekte koje žele da budu realizovani na njihovim opštinama, odnosno u njihovom komšiluku, a mi smo tu da sve konstruktivne predloge i sprovedemo – naveo je Mali.\nInače, pored aplikacije „Beokom servis”, Grad Beograd je pokrenuo i aplikaciju „Beograđani”. Preko ove aplikacije građani takođe mogu da se uključe u uređivanje grada, za šta dobijaju i poene, a ako ih dovoljno sakupe i karte za različite događaje i manifestacije.\nPrethodno Janković veruje mladima/Video/\nSledeće Mladi dobili svoje protivnike


Završen sastanak šestorke u BiH | Kriza u BiH | Al Jazeera Balkans\nZavršen sastanak šestorke u BiH\nSastanak lidera šest političkih partija u BiH završen bez konkretnog dogovora o spornim pitanjima.\nSastanak šestorke bez rezultata - Al Jazeera Balkans\nU Sarajevu je završen sastanak lidera šest stranaka koje čine većinu u vlasti BiH. Teme razgovora su bile provođenje odluke Evropskog suda za ljudska prava u "slučaju Sejdić-Finci" i rješavanje pitanja vojne imovine.\nSastanak lidera šest političkih partija u BiH završen je bez konkretnog dogovora o spornim pitanjima.\nSastanku čiji je domaćin predsjednik SBB -a Fahrudin Radončić, prisustvovali su lideri: SNSD-a Milorad Dodik, HDZ-a BiH Dragan Čović, HDZ-a 1990 Božo Ljubić, SDP BiH Zlatko Lagumdžija te čelnik SDS-a Mladen Bosić. Početku razgovora prisustvovao je i visoki predstavnik Evropske unije u BiH Peter Sorensen.\nU nedavnom intervjuu agenciji Anadolija, komandant NATO štaba Sarajevo, brigadni general Walter Lord, naglasio je važnost dijaloga i kompromisa kada je u pitanju ispunjavanje uslova za aktivaciju MAP-a.\nIako u Bosni i Hercegovini očito postoje političke opcije koje ne žele vidjeti BiH da napreduje ka euroatlanskim integracijama, dok god postoje i lideri koji su spremni da razgovaraju u cilju pronalaska rješenja, bez obzira što se ne slažu u nekim pitanjima, progres je moguć, kazao je Lord.\nSa analize na djela\nNakon godina debata i analize uložene u pitanja perspektivne vojne imovine i dokumenta poznatog kao Pregled odbrane, general Lord je izrazio nadu da će 2013. biti godina kada će se u Bosni i Hercegovini te debate i analize pretvoriti u djela.\nOn je rekao da će i u 2013. godini fokus aktivnosti biti na rješavanju pitanja viškova municije, naoružanja i eksplozivnih sredstava.\n"Poruka koju ja zapravo šaljem liderima jeste da sam bio na mjestima gdje se na loš način skladište neeksplodirana sredstva. Procedure koje se primjenjuju u tim skladištima, ne zbog nesposobnosti ili nedostatka želje, nego zbog nedostatlka resursa, ne samo da su ispod NATO standarda, nego su ispod bilo kakvih sigurnosnih standarda. U nekim slučajevima jednostavno se desilo da su se naselja širila i sad su bukvalno uz ograde tih skladišta. U slučaju eksplozije ili požara na takvoj lokacij, došlo bi i do ljudske katastrofe, ali ono na što ja podsjećam političke lidere ove zemlje je da bi u tom slučaju to bila i politička katastrofa za njih, jer građani ove zemlje neće smatrati odgovornim samo Ministarstvo odbrane, nego s pravom i sve političke lidere u zemlji", pojasnio je on.\nDomaćin skupa, Fahrudin Radončić rekao je u petak Glasu Srpske da su pred liderima dvije najteže, najdelikatnije i prema građanima najodgovornije teme - sprovođenje odluke Evropskog suda za ljudska prava u "slučaju Sejdić-Finci" i rješavanje pitanja vojne imovine, prenosi Tanjug.\nPredsjednik SNSD-a Milorad Dodik izjavio je da na sastanak ide sa istim stavovima i politikom koji su određeni davno, a to je da pitanje imovine u BiH može da bude riješeno samo u cjelosti.\nKomentarišući najavu da bi sastanku lidera, na kojem će biti riječi i o sprovođenju odluke Evropskog suda za ljudska prava u slučaju "Sejdić-Finci", trebalo da prisustvuje i specijalni predstavnik Evropske unije u Bosni i Herecgovini Peter Sorensen, Dodik je istakao da je Sorensen dobrodošao na sastanak.\nSprovođenje odluke Evropskog suda za ljudska prava u slučaju "Sejdić-Finci", podrazumijeva promjenu Ustava u onom dijelu koji sada diskriminiše nacionalne manjine u Bosni i Hercegovini i onemogućava njihovo kandidovanja za najviše funkcije u državi.\nDodik je ponovio da je Republika Srpska spremna da promijeni Ustav u dijelu koji se odnosi na eliminisanje diskriminacije.\nPredsjednik HDZ-a BiH Dragan Čović kazao je da će sastanak iskoristiti da budu potvrđena opredjeljenja za sprovođenje dogovora sa sastanka u Banja Luci o vojnoj imovini, i da će se detaljnije razgovarati o sprovođenju odluke suda u Strazburu.\nU HDZ-u 1990. ističu da imaju velika očekivanja, posebno kada je u pitanju izbor članova Predsjedništva BiH i delegata u Domu naroda Parlamenta BiH.\nVojna imovina ključ za BiH na putu ka NATO-u


Vlada KS proglasila 13. april Danom žalosti povodom smrti generala Divjaka – Glas TK – Vaše najdraže novine\nPovodom smrti Jovana Divjaka, generala Armije Republike Bosne i Hercegovine u penziji, Vlada Kantona Sarajevo je donijela odluku kojom se utorak, 13. aprila, proglašava Danom žalosti u Kantonu Sarajevo.\nTog dana u 11.00 sati bit će održana Komemoracija u Narodnom pozorištu u Sarajevu, dok će u 14.00 sati biti sahrana generala Divjaka na Gradskom groblju Bare.\n“General Divjak umro je 8. aprila 2021. godine. Kako je riječ o izuzetnoj i znamenitoj osobi za Bosnu i Hercegovinu i Sarajevo, kako tokom ratnog perioda, tako i kroz njegov angažman u Udruženju ‘Obrazovanje gradi BiH’, Vlada je prihvatila prijedlog premijera KS Edina Forte da se utorak, 13. aprila 2021. godine, proglasi Danom žalosti u Kantonu Sarajevo – istaknuto je iz Vlade KS.\nU skladu sa Zakonom o proglašenju žalosti u Kantonu Sarajevo, premijer Forto je prethodno obavio konsultacije s predsjedavajućim i zamjenicima predsjedavajućeg Skupštine Kantona Sarajevo. Istim zakonom je predviđeno i da se žalost izražava isticanjem zastave Kantona Sarajevo na pola koplja, u skladu sa Zakonom o upotrebi grba i zastave Kantona Sarajevo, minutom šutnje na radnim i drugim skupovima, održavanjem komemorativnih sjednica, upisivanjem u knjigu žalosti, kao i drugim načinom njenog izražavanja prikladnim za određeni događaj, povodom kojeg se proglašava žalost.\nTakođer, za vrijeme trajanja žalosti odlažu se i sve javne manifestacije zabavnog karaktera, kao i emisije na TVSA i lokalnom radiju i televiziji koje po svojoj prirodi nisu primjerene žalosti, saopćeno je iz Službe za protokol i pres Kantona Sarajevo.\n← Održana manifestacija “Aprilski dani otpora Solina 92.“\nSaobraćajna nesreća sa smrtnim ishodom u Puračiću →


08-11-2019 21:41 Srbija Politika\nMinistar inostranih poslova Rusije Sergej Lavrov organizovao je večeras radnu večeru na kojoj je prisustvovao srpski ambasador u Rusiji Miroslav Lazanski.\nSrpski ambasador u Rusiji Miroslav Lazanski (Foto: jutjub)\nLavrov je organizovao radni ručak za ambasadore slovenskih zemalja u Rusiji.\nTeme ovog susreta bile su Ukrajina, Evropska unija, a kako saznajemo, pričalo se i o izjavama Emanuela Makrona, Siriji, Balkanu.\nLavrov je na ručku istakao da ceni zemlje na Balkanu koje su prijatelji kao Srbija.\nTakođe, ruski ministar inostranih poslova konstatovao je nemoć Evropske Unije kada je u pitanju ispunjenje Briselkih sporazuma i zajednica srpskih opština.\nNa kraju ručka, Lavrov se sa Lazanskim pozdravio na srpskom jeziku.\nNovi izvestilac Evropskog parlamenta za Srbiju traži da raskrstimo sa Rusima ili nema EU za nas! Više o tome pročitajte OVDE!


Štajnmajer i Lavrov danas o Kosovu | RUBRIKE | DW | 20.07.2007\nŠtajnmajer i Lavrov danas o Kosovu\nŠef ruske diplomatije Sergej Lavrov je nakon intezivnih razgovora u okviru bliskoistočnog kvarteta stigao u Berlin gde je danas rano posle podne upriličena još jedna runda konsultacija uoči večerašnje sednice SB UN.\nLavrov i Štajnmajer\nNemačka agencija DPA navodi, da će nemački šef diplomatije pokušati da sa Lavrovim još jednom razmotri mogućnost kompromisa i izdejstvuje saglasnost Rusije za novi nacrt Rezolucije koju Nemačka inače podržava, a o kojoj će upravo biti reči u SB.\nRuski ministar je poslednjih sedmica o novom nacrtu Rezolucije već razgovarao sa šefovima diplomatija svih zemalja članica Kontakt grupe u nekoliko navrata, osim sa Velikom Britanijom. Iako u Moskvi ne očekuju ne najavljuju promenu ruske politike kada je o Kosovu reč u Njujorku sa veliki interesovanjem iščekuju ishod razgovora Lavrov – Štajnmajer.\nZa to vreme agencija Rojters prenosi izjavu kosovskog premijera Agima Čekua u kojoj se kao termin eventualnog proglašenja nezavisnosti Kosova pominje 28.novembar. Čeku je pomenuti datum, koji inače važi za albanski nacionalni praznik koji i Albanci na Kosovu obeležavaju, naveo pojasnivši da će ukoliko dogovor o rešavanju statusa u SB UN izostane, Kosovski Albanci proglasiti nezavisnost južne sprske pokrajine.\nČeku je nakon sastanka sa šefom UNMIK-a Joahimom Rikerom u Prištini rekao da je to samo njegova ideja, a da bi se ona ostvarila potrebna je saglasnost pregovarackog tima Kosova, kao i podrška u prvom redu SAD, ali i nekih zemalja Evropske unije.\n"Mi smo ponudili 28. novembar, što se poklapa sa 120 dana od našeg povratka iz Vašingtona. Istovremeno, to je i datum koji mi slavimo u našoj istoriji, pa smo to hteli da učinimo još veličanstvenijim", rekao je Čeku.\nGovoreći o predstojećem susretu pregovaračke ekipe Kosova sa američkom državnom sekretarkom Kondolizom Rajs, on je rekao da će kosovska strana naglasiiti da je spremna za nezavisnost i za njeno proglašavanje.\nU Briselu je danas potvrdjeno da će šefovi diplomatija EU u ponedeljak takodje razgovarati o Kosovu, ali se ne očekuje usvajanje konkretnih zakljucaka, jer se i u sedištu EU čeka na eventualni dogovor u SB UN.\nIzvori EU u Briselu ukazuju na "očigledno velike teškoće u konsultacijama u SB UN" i već neke iznesene zamisli kao što je bitnije uključivanje i Kontakt grupe u rešavanje kosovskog statusa, ali samo ako napori u SB UN ne bi uspeli.\nTo bi možda značilo da se kroz Kontakt grupu podstaknu i dodatni pregovori Beograda i Prištine. Takve pregovore podržavaju sve članice SB UN i Evropska unija.\nFunkcioneri EU su skrenuli pažnju na izjavu visokog evropskog predstavnika Havijera Solane u tom smislu i rekli da zasad unutar evropskih struktura nije bilo pominjanja navodna francuska inicijativa da se u septembru organizuje medjunarodna konferencija o Kosovu, o čemu su pisali neki mediji na Balkanu.\nJedan visoki zvaničnik portugalskog predsedništva EU rekao je novinarima da će ministri inostranih poslova EU na ručku u ponedeljak razmatrati pitanje Kosova, spor sa Iranom oko nuklearnog programa i dobiti podroban izveštaj britanske strane o zaoštravanju odnosa Velike Britanije i Rusije.\nPredstavnik portugalskog predsedništva EU je dodao da je stav evropske dvadesetsedmorice i dalje da se "pruža podrška specijalnom izaslaniku EU Martiju Ahtisariju" i da njegov "sveobuhvatni predlog daje osnovu za rešenje kosovskog pitanja putem nove rezolucije SB UN".\nMinistri EU će ponovo istaći i da je "Evropska unija spremna da odigra važnu ulogu u sprovodjenju rešenja za status i priprema se za buduće medjunarodno i EU prisustvo na Kosovu".\nU tom cilju će, kako je rečeno, šefovi diplomatija EU obnoviti mandate pripremnom timu za misiju evropske dvadesetsedmorice na Kosovu.\nTrajni link https://p.dw.com/p/BKFO


Prvi je da vladajuća stranka - uprkos udarcima koje je pretrpela zbog nepopularnog povećanja starosne granice za odlazak u penziju, umora javnosti i njenih kontroverznih vođe poput bivšeg predsednika Dmitrija Medvedeva, ostane moćna politička snaga sa potencijalom za povećanje rejtinga. Drugim rečima, Jedinstvena Rusija je u tom slučaju nezamenljiv stub režima i mora se ojačati.\nOvo gledište dele ne samo lideri stranke, poput sekretara Andreja Turčaka, Medvedeva i ministra odbrane Sergeja Šojgua, već i konzervativni krugovi uopšte, koji veruju da sve promene sa sobom nose rizik destabilizacije i gubitak kontrole. To je i stav odnosno službi bezbednosti, za koje je režim sigurniji ako je strožiji.\nU praksi, ovaj pristup znači zatezanje kaiša i mobilizaciju svih mogućih resursa kako bi se na trodnevnim izborima koji se završavaju u nedelju obezbedila snažna pobeda vladajuće stranke koja bi stvorila utisak potpune i nesporne dominacije.\nDrugi pristup polazi od logike da su izgledi Jedinstvene Rusije neizvesni. Popularnost stranke opada već godinama, a pokušaji da se vrati stabilan rast nisu bili uspešni. Govori se o tome da je stranka zastarela i da je iscrpila svoj potencijal, kao i o potrebi za nečim novim.\nOvo mišljenje preovlađuje među onima koji imaju zadatak da nadgledaju unutrašnju politiku, koji su već pokušali da unesu neke promene. Prošle godine formirano je nekoliko novih partija "unutar sistema“ (nominalno opozicione stranke koje su u stvari u velikoj meri lojalne Кremlju). Jedinstvena Rusija je povećala redove dodavanjem raznih vrsta volontera, programom "Lideri Rusije“ pod vođstvom Кremlja za negovanje novih talenata i mladih tehnokrata. Čak je sugerisano da neće biti smak sveta ako Jedinstvena Rusija ne obezbedi ustavnu većinu (300 mesta od ukupno 450).\nNiko nije postavio težak zadatak da se ponovi rezultate poslednjih izbora u Dumi 2016. godine. Na kraju krajeva, i anketari koji su povezani sa vladom redovno izveštavaju o najnovijem padu rejtinga.\nDrugim rečima, pojavljuje se čudna nova kontradikcija - kako režim postaje sve oštriji i još manje tolerantan prema bilo kakvom neslaganju, očekivanja od Jedinstvene Rusije su niža nego što su bila u liberalnijim vremenima.\nDakle, koji pristup preferira ruski predsednik Vladimir Putin? Sudeći po njegovim postupcima, predsednik i politički i psihološki pripada prvom taboru. Igranje sa novim strankama je strogo limitirano i gotovo nijedna od njih nema šanse da prebaci cenzus od pet odsto. U međuvremenu, Putin se bacio u kampanju za Jedinstvenu Rusiju, ozbiljno otežavajući rasprave o promenama partijskog sistema.\nOd samog početka, trenutna kampanja imala je skroman cilj - da Duma bude ponovo izabrana u sadašnjem sastavu, uz neke manje izmene. Iz toplih Putinovih reči zahvalnosti sadašnjim poslanicima bilo je očigledno da je predsedniku bilo lako da sarađuje sa sadašnjom Dumom.\nBaš kao i prošlogodišnje nacionalno glasanje o promeni ustava, Putinu su i ovi izbori potrebni da bi potvrdio pravna ovlašćenja svog režima i da elita ne dođe u iskušenje da počne da traga za njegovim naslednikom. Za predsednika, izbori su neprijatna, ali neizbežna politička provera - dokaz da je postojeći sistem efikasan i odgovara svrsi.\nOvo je rezultiralo liderom koji ne želi ništa da promeni i značajnim delom elite kome sve više smeta status kvo. Kako slikovito opisuje "Moskou Tajms", to je kao da živite u zgradi sa raspadnutim temeljima. Vlasnik ne želi da sluša, a stanari počinju da paniče i traže rešenje - ili kompletno renoviranje ili stabilizacija postojećih struktura. Sada zamislite da oni koji se zalažu za renoviranje počnu da tresu strukturu kako bi njihov argument bio uverljiviji, dok oni koji se plaše velikih promena i velikih izdataka uvode stroža pravila za upotrebu zgrade.\nOvako ruske vlasti pristupaju trodnevnom glasanju dok su u situaciji da sa jedne strane moraju da dobiju rezultate koje predsednik želi, a sa druge žele slabiji učinak Jedinstvene Rusije. Drugim rečima, ovo bi se moglo pokazati kao oproštajna turneja Jedinstvene Rusije u sadašnjoj postavi.\nNajzanimljivije tek sledi nakon izbora. Кolektivna nelagodnost će rasti, zajedno sa potrebom da se učini bilo šta kako bi se sistem zaštitio od erozije. Jer bez ubedljive vladajuće partije, struktura Putinovog režima gubi svoju temeljnu snagu.


Primopredaja dužnosti komandanta Komande za podršku OS BiH\nKomanda za podrsku\nSvečanom ceremonijom u kasarni “Kozara” u Banjaluci 22. februara 2018. godine izvršena je primopredaja dužnosti komandanta Komande za podršku OS BiH između generalmajora Huseina Tursunovića i brigadnog generala Marka Stojčića.\nCeremoniji su prisustvovali zamjenik ministra odbrane BiH za upravljanje resursima Boris Jerinić, aktuelni načelnik ZŠ OS BiH generalpukovnik Anto Jeleč, novi načelnik ZŠ OS BiH generalmajor Senad Mašović, zamjenik načelnika ZŠ OS BiH za operacije generalmajor Mirko Tepšić, zamjenik komandanta KP OS BiH za resurse brigadni general Gojko Knežević, kao i komandanti potčinjenih jedinica, te pripadnici KP OS BiH.\nPrisutnima se uvodnim riječima obratio brigadni general Gojko Knežević, koji je istakao značajne rezultate ove komande postignute u prethodnom periodu, te poželio novom komandantu i zamjenicima puno uspjeha u budućem radu.\nU svom obraćanju, general Stojčić je, između ostalog, rekao kako su “djela KP OS BiH u proteklom periodu impresivna, međutim ne treba se limitirati dostignutim rezultatima”.\n“Ti rezultati trebaju polučiti izazove koji će nadograđivati aktuelne procese, kao i njihovu dinamiku. Težnja je da se budžet ne “troši”, nego “ugrađuje” kroz modernizaciju i dostizanje operativnih sposobnosti, kao i različitih razina standardnih operativnih procedura”, istakao je general Stojčić. On je naveo i svoje prioritetne ciljeve u narednom periodu, naglasivši prvenstveno planove i zadatke u oblasti personala, obuke i logistike.\nSvoje izlaganje general Stojčić je završio uz poruku: “U nadi da ćemo uz edukaciju, obuku, maksimalan trud i angažman svih pripadnika Komande za podršku, dostići visoke programirane ciljeve, valorizirane NATO standardima, želim Vam svako dobro i sreću.”\nNakon obraćanja generala Stojčića, zvanično je potpisan zapisnik o primopredaji dužnosti komandanta KP OS BiH. Također, ovom prilikom potpisani su zapisnici o primopredaji dužnosti zamjenika komandanta KP OS BiH, koje su potpisali brigadiri Rusmir Mrković i Zoran Dunović.\nUz zahvalnost na dosadašnjoj saradnji i čestitke novom komandantu i zamjenicima u budućem radu, prigodnim riječima obratili su se generalpukovnik Anto Jeleč i zamjenik ministra odbrane BiH Boris Jerinić.\nInfo - KP OS BiH\nObilježen katolički Božić na lokaciji kasarna “Kozara” Banja Luka\nTradicionalni iftar u kasarni “Kozara” u Banja Luci\nZamjenik ministra odbrane BiH Sead Jusić posjetio Komandu za podršku Oružanih snaga BiH


Problem sa obućom samo na sudu\nDatum kreiranja: petak, 20 avgust 2021 06:55\n- Poslednjih godinu dana laboratorije, koje su ranije analizirale obuću i davale mišljenje da li je reklamacija objektivna, odbijaju da to rade i kupci nemaju od koga da obezbede stručno mišljenje - ističe Jovanovićeva. - Mi smo ranije, kao udruženje slali potrošače u laboratoriju i nakon toga smo njihovu procenu dostavljali trgovcima. Sada to više ne možemo da radimo i kada se obratimo prodavcima i uputimo im opomenu pred tužbu, oni na to ne reaguju, jer nema stručnog mišljenja iz laboratorije.\n- One kontrolišu svu obuću koje određena kompanija uvozi i daju ocenu da li je u skladu standardima - objašnjava Alfirović. - Zatim, ponovo prilikom reklamacije rade analizu tih istih proizvoda. Kako očekivati da će tada dati suprotno mišljenje za nešto što su prethodno odobrili?


A. J. 30. novembra 2021. 04:07\n„Svi u ovoj grupi će imati korist. Duže vreme imate neku nesrazmeru, oni su u nekoj težoj poziciji, tako da ovim izmenama svi koji su u ovoj grupi, mislim da će biti zadovoljni. Ali najveći iznos propisanog poreza plaćaju vozila preko 3.000 kubika. Suštinski, kada primenite ove procente, čini mi se da će oni imati najveći benefit od ovih izmenama“, rekla je Savičić.\n„Ovde se išlo na varijantu da vozila starija od 20 godina ostanu na istom nivo i da nemamo nikakvo umanjenje, imajući u vidu i ekološke razloge. S druge strane, ovde se vodilo računa i o bezbednosti na putevima. Pokušali smo i te aspekte da sagledamo, da damo umanjenje ljudima koji su do sada imali velike obaveze po tom osnovu, a da se s druge strane vodi računa i o ekologiji i o bezbednosti“, kaže Savičić.


Jankov: Fašizam je i dalje prisutan u srpskom društvu • ZRENJANIN DANAS\nJankov: Fašizam je i dalje prisutan u srpskom društvu\nBy Redakcija on 8 маја, 2020\nStiče se utisak da je danas 9. maja kada se obeležava “Dan pobede nad fašizmom” u Srbiji opasnije biti deklarisani antifašista nego nosti fašističke simbole i pevati pesme koje nose fašističku poruku.\nZbog preterane upotrebe same reči i spinovanja fašizam je izgubio značenje koje ima, oni koji zastupaju ideje fašizma kreatori su ove relativizacije, da ako se etiketa fašiste zalepi svima samim tim će izgubiti na značaju.\nUmberto Eko je napisao da je “fašizam nastao iz individualne ili socijalne frustracije”, upravo ova rečenica ukazuje na razloge novih srpskih revizionista. Frustracije koje imaju pojedini politički lideri i organizacije koje zastupaju ideje poput one da je četnički pokret bio antifa predstavljaju ozbiljan problem srpskom društvu i trovački deluju na mlade naraštaje.\nDruštvo je dozvolilo da se skrajnu oni koji su se borili protiv fašizma a da se prostor otvori za društvene delatnike koji zagovaruju Nedićevske ili Ljotićevske ideje, za one koji žele da pregaze migrante i da ih ograde bodljikavim žicama, one koji žele da prekrajaju istorije gradova, menjaju nazive ulica i trgova i na kraju da promene istoriju onako kako njima odgovara.\nMoramo se odupreti ovom ludilu, kao društvo smo odgovorni da sprečimo mentalnu tiraniju i spasimo svetlu istoriju za još svetliju budućnost.


Pozadina pesme „Chandelier“: Kompulsivno napijanje i potiskivanje osecanja\nTakozvano kompulzivno napijanje ili binge drinking prepoznato je kao posebna forma konzumiranja alkohola. Naime, radi se o “epizodičnom“ konzumiranju, kada se za kratko vreme konzumira velika količina alkoholnih pića sa namerom da se čovek “obeznani“. Prema British Medical Association još uvek nema jasne definicije ovog tipa pijenja, jer se ranije termin odnosio na opijanje koje traje po nekoliko dana uz zanemarivanje socijalnih i profesionalnih obaveza. U skladu sa podacima i definicijama koje daje International Center for Alcohol Policies raznolike definicije ovog pojma odnose se na razlike u definisanoj količini alkohola koja je potrebna da bi se nešto okvalifikovalo kao ekscesivno ili kompulzivno napijanje. U osnovi ponašanja stoje isti mehanizmi kao i kod kompulzivnog prejedanja ili kompulzivne kupovine. Naime, po mnogim terapeutima su sva ova ponašanja način nošenja sa negativnim emocijama, ali takvi načini koji nisu ni zdravi ni racionalni. Karakterišu ih, naime, osećanja bespomoćnosti, stida i socijalne izolacije, koliko god, recimo, kompulzivno napijanje bilo povezano sa žurkama ili društvenim ‘’drinking games’’.\nPrimer za ovo je pesma dvosmisleog naziva Chandelier popularne australijske kantautorke Sie Fulrer koja nastupa pod pseudonimom Sia, a koja je i sama priznala da je imala probleme sa zloupotrebom supstanci i socijalnom anksioznošću. Kroz analizu ove pesme pokušaćemo da vam dočaramo fenomen kompulsivnog opijanja, koji možda zbog njene pevljivosti i hipnotičkog (u nedostatku boljeg izraza) glasa pevačice niste stigli ni da primetite.\nSociokulturni faktori – pripadnost kulturi koja potencira da smo ‘’cool’’ kroz konzumaciju stvari, alkohola, dobara – takođe potkrepljuju kompulsivno pijenje. Sve dok smo na žurci i izgleda da se dobro provodimo, naša ranjivost ne dolazi do izražaja:\n„Party girls don’t get hurt\nI push it down, push it down“\nEvidentno je da se protagonistkinja pesme oseća dobro – barem trenutno – kroz identitet devojke za žurke, pri čemu ponavljano ignoriše ili potiskuje svoja osećanja. Na početku pesme ona nejasno oseća da postoji nešto što potiskuje, ali ga svesno gura u stranu. Čak i ako bi se suočila sa svojim osećanjima, na vratima već stoje ljudi slični njoj koji potkrepljuju štetne koping mehanizme i zovu je da izađe napolje i napije se s njima.\n„I’m the one for a good time call\nI feel the love, feel the love“\nProtagonistkinja meša ‘’ljubav’’ sa trenutnim prihvatanjem. Moguće da nadolazeći nalet dopamina izaziva u njoj osećanje slično ljubavi prema prijateljima koji je zovu ‘’u život’’.\nU narednim stihovima evidentno je da se radi o ispijanju veće količine alkoholnih jedinica:\n„1, 2, 3, 1, 2, 3 drink\nThrow ’em back, till I lose count“\nBaš kao u situacijama kada ljudi gube kontrolu nad brojem pića koje su popili, ili u tzv. ‘’drinking games’’ kao što je upravo ‘’igrica’’ Chandelier. Chandelier u originalu označava veliki svetleći luster, ali u žargonu znači ‘’igricu’’ u kojoj igrači piju ogromne količine piva uz pomoć ‘hvatanja’’ ping pong loptice u čašu. ‘’Plima’’ serotonina čini da se junakinja pesme oseća kao da se popela na taj svetleći luster, i kao da sutra ne postoji: kao da leti, a suze koje proliva se suše – simbol bola koji nije proživljen i koji nije do kraja iskusila.\nPre nego što na scenu stupi kajanje, ljudi se, međutim, osećaju dobro, jer mozak luči dopamin koji nam pomaže da se tako osećamo – dopamin se luči pri ispijanju alkohola, uzimanju masti i šećera, u šopingu… Prema nekim autorima, upravo ta potera za dopaminom može voditi ka adiktivnom ponašanju dok nizak nivo dopamina i serotonina vodi ka depresiji i – kompulzivnom ponašanju. Uz to, stres čini da gubimo širu perspektivu i fokusiramo se na trenutno zadovoljstvo gubeći iz vida kajanje koje ćemo kasnije, nakon prepuštanja kompulzivnom ponašanju, osetiti.\n„I’m gonna swing from the chandelier, from the chandelier\nI’m gonna swing from the chandelier, from the chandelier“\nNajčešći uzroci kompulzivnog ponašanja su anksioznost, stres i depresija i ova ponašanja su samo način da se ‘’umrtve’’ negativna osećanja. Depresija može voditi ka niskom samopouzdanju, nezadovoljstvu sopstvenim telom, lošoj kontroli impulsai teškoći kontrolisanja osećanja – a sve ovo može biti ‘’okidač’’ za kompulsivno ponašanje. Kasnije, bol i stid koji prate kompulzivno ponašanje, kao i krivica, ‘’okidač’’ su za naredno kompulzivno ponašanje i tako nastaje začarani krug.\n„Sun is up, I’m a mess\nHere comes the shame, here comes the shame“\nOno što je evidentno je da se pesma ovde ne završava, već se ‘’začarani krug’’ ponovo pokreće baš kao u ciklusu koji je vezan za kompulsivna ponašanja i traje u nedogled. Da bi izbegla suočavanje sa sramom i stidom koji prati jutro nakon noći provedene u kompulsivnom opijanju, junakinja pesme ponovo pribegava – kompulzivnom opijanju, navodeći da se ‘’drži golim rukama za život’’, ali i da se drži ‘’golim rukama’’ za ‘’večeras’’, to jest za trenutak, konkretan trenutak jer nije u stanju da sagleda širu perspektivu. Dok se simbolično drži za svetleći luster, ili igra ‘’igricu’’, za koje kod tumačenje da se odlučite, junakinja pesme je odlučna da neće ‘’pogledati dole’’ ni ‘’otvoriti oči’’, što znači da se neće suočiti sa realnim brigama u svom životu, već se fokusirati na trenutno zadovoljstvo.\n„And I’m holding on for dear life, won’t look down won’t open my eyes\nAs I’m just holding on for tonight\nNo I’m I’m just holding on for tonight\nOn for tonight, on for tonight.“\n24. jula 2015. 29. aprila 2017. Postavite komentar\nPrethodno Previous post: Lekar-klovn Peč Adams\nSledeće Next post: PsihoMisterije | Jede mi se… nešto lepo!


Gubitak avio industrije 84 milijarde – Mladi Nikšića\nGubitak avio industrije 84 milijarde\n“Finansijski ćemo 2020. pamtiti kao najgoru godinu u istoriji avionske industrije”, kazao je glavni direktor IATA-e Alexandre de Juniac, prenosi Hina, pozivajući se na Rojters. Ipak, u IATA-i očekuju da će sljedeće godine avionski putnički saobraćaj porasti za 55 odsto, sa depresivnog ovogodišnjeg nivoa, no to će i dalje biti 29 odsto ispod nivoa iz 2019. godine. To udruženje u svojoj ažuriranoj procjeni prognozira da će avionski sektor i u 2021. godini bijležiti gubitak, i to od najmanje 15,8 milijardi dolara. Tako će ukupni gubici zbog krize dostići blizu 100 milijardi dolara. Čak i na tržištima na kojima je zaraza opala aviokompanije su i dalje suočene sa nizom ograničenja putovanja i oprezom potrošača. Britanske vlasti tako su uvele karantin u trajanju od 14 dana za putnike koji slijeću u tu zemlju, što je izazvalo ljutite reakcije turističke industrije i pretnje sudskim postupcima, pa se razmatra ublažavanje takvog režima u korist uspostave “vazdušnih koridora” do dogovorenih odredišta. IATA apeliuje na vlade da se suzdrže od karantinskih mjera koje odvraćaju većinu putnika od putovanja, utvrdivši da su sigurnosne mjere u avionu, uključujući obavezne maske, adekvatne.\n“Takve mjere bi trebale vladama da pruže sigurnost da mogu otvoriti granice bez karantinskih mjera”, rekao je De Juniac.


Naime, kako saznaje Klix iz izvora bliskih istrazi, on je ustupio korisna saznaja koja bi tok istrage mogla preusmeriti prema Đorđu Cicoviću s kojim je Lizdek učestvovao u krađi auta „golf 5“ na Trebeviću.\nPodsetimo, Kantonalni sud u Sarajevu potvrdio je u februaru optužnicu Tužilaštva KS protiv Nebojše Marinkovića, Lizdeka, Cicovića i Miloša Pavlovića zbog krivičnog dela razbojništvo.\nLizdek je sa Tužilaštvom Kantona Sarajevo sada sklopio nagodbu za razbojništvo na Trebeviću kojeg je počinio 23. oktobra 2018. godine.\n– Pritisnut dokazima, Lizdek je popustio i za uzvrat pristao na manju zatvorsku kaznu, dok je Nebojša Marinković sa ovim slučajem povezan posredno jer je njegov automobil korišten u izvršenju razbojništva – navodi izvor, prenosi Srpskainfo.\nKljučni dokaz je snimak nadzornih kamera u ulici Zmaja od Bosne od 23. oktobra 2018. kada je Lizdekova ekipa pokušala ukrasti „audi“ stranih tablica koristeći crni „seat leon“, isti onaj koji je kasnije korišten prilikom ubistva sarajevskih policajaca Adisa Šehovića i Davora Vujinovića.\nS druge strane, Lizdekova ekipa na čelu sa Srećkom Trifkovićem se od ranije dovodi u vezu i sa ubistvom Damira Ostojića 5. septembra 2018. godine. Takođe, Trifković se povezuje i sa ubistvom sarajevskih policajaca te se trenutno nalazi u pritvoru.\nU sarajevskom pritvoru se još uvek nalazi i Miloš Obradov koji se povezuje s ubistvom sarajevskih policajaca i koji je zbog toga uhapšen još u novembru 2018.


Silajdžić se sastao sa nizom američkih kongresmena i senatora - Klix.ba\nBiH Silajdžić se sastao sa nizom američkih kongresmena i senatora\nSilajdžić se sastao sa nizom američkih kongresmena i senatora\n6.11.2007. u 19:25\nČlan Predsjednistva BiH Haris Silajdžić sastao se tokom prva dva dana posjete SAD-u sa nizom kongresmena i senatora sa kojima je razgovarao o aktuelnoj političkoj situaciji u BiH i regionu.\nNa sastancima sa kongresmenima Jimom McDermottom i Russom Carnahanom, Silajdžić je istaknuo izuzetnu važnost uloge SAD-a na provođenju Dejtonskog sporazuma i reformskih procesa u našoj zemlji.\nZa danas su također planirani sastanci sa kongresmanima Danaom Rohrabacherom, Mikeom Rossom, Frankom Wolfom, Chrisom Smithom, te senatorom Benom Cardinom.\nKomentirajući odluku Evropske komisije da dozvoli parafiranje Ugovora o stabilizaciji i pridruživanju sa Srbijom, Silajdžić je istakao da se nada da zvanična Srbija ovo neće shvatiti kao nagradu za ulogu u agresiji, ratnim zločinima, zločinima protiv čovječnosti i genocidu, koje je potvrdio Međunarodni sud pravde, kao i za ignorisanje presude tog suda.\nKako je saopćeno iz Silajdžićevog kabineta, ovaj ugovor je trebao da bude podsticaj Srbiji da se ponaša u skladu sa evropskim vrijednostima i standardima, a posebno u skladu sa svojim međunarodno-pravnim obavezama prema BiH.\nKonstantno i destablizirajuće miješanje u unutrašnje stvari BiH mora prestati, na što je međunarodna zajednica upozorila demaršom kvinteta ambasadora prije nekoliko dana.\nKako se navodi u saopćenju, odluku Evropske komisije da parafira ugovor sa Srbijom, stoga, posmatramo u okviru događanja oko statusa Kosova.\nPotpisivanje ovakvog sporazuma za BiH bi bio veoma pozitivan korak u sadašnjoj situaciji.\nS obzirom na ove događaje, očekujemo da će Evropska komisija pokazati blagonaklonost prema BiH sličnu onoj koju je pokazala prema Srbiji u pogledu ispunjavanja ranije određenih obaveza, saopćeno je iz kabineta člana Predsjedništva BiH Harisa Silajdžića.


Tema: U Google Play prodavnici otkrivene 343 aplikacije inficirane trojancem Porn Clicker\n30.06.2016, 22:25 #1\nIstraživači kompanije ESET otkrili su clickjacking malver u aplikacijama za Android koje su uspele da promaknu izuzetno hvaljenom Googleovom procesu provere aplikacija i nađu se u Play prodavnici aplikacija. Nažalost, ovo nije prvi takav slučaj a verovatno ni poslednji.\nMalver koga su otkrili istraživači ESET-a je trojanac Porn Clicker. On radi tako što otvara nevidljivi prozor i klikće na reklame na porno sajtovima, i to radi svakog minuta.\nMalver ne krade podatke korisnika, ne prati ponašanje korisnika i ne šalje korisnička imena i lozinke na servere. Zbog toga su mnoge antivirusne kompanije procenile da je malver bezazlen jer je uglavnom fokusiran na to da zaradi novac za svoje operatere a da pri tom ne nanese štetu korisniku.\nProblem bi mogao da napravi u slučajevima kada korisnici imaju uključen mobilni internet, jer bi ih sledećeg meseca mogli sačekati veći računi s obzirom da trojanac neprestano učitava porno sajtove u pozadini.\nTrojanac Porn Clicker se širi u formi kopija popularnih aplikacija ili besplatnih verzija komercijalnih Android igara. Ove aplikacije se mogu preuzeti i u alternativnim prodavnicama aplikacija.\nZa vreme najnovijeg talasa infekcija, način rada trojanca neznatno se promenio. Ono što je novo je da malver traži na uređajima korisnika antiviruse i druge alate za zaštitu, i ako ih pronađe, neće se pokrenuti. To možda objašnjava kako je mlaver uspeo da prođe Googleov proces provere aplikacija.\nESET je objavio i spisak aplikacija koje su inficirane trojancem Porn Clicker.